PATRIJARH IRINEJ: Blagodarimo Gospodu na Vučiću - VIDEO | WebTribune\nHome U FOKUSU PATRIJARH IRINEJ: Blagodarimo Gospodu na Vučiću – VIDEO\nKako navodi, “vidljivo je koliko se Vučić sa svojim saradnicma bori da sačuva taj najsvetiji deo naše zemlje, Kosovo i Metohiju, taj naš Jerusalim, tu našu Palestinu, tu našu svetu zemlju, sa onim svetinjama brojnim, velikim i slavnim, na Kosovu i Metohiji”.\n“Nadamo se i molimo se Gospodu da predsedniku Republike Srbije da snage i moći da se odupre silnim vetrovima našega vremena, sa nadom i verom i uz pomoć božju da nas Gospod neće ostaviti”, dodao je Irinej.\n“Srbi znaju šta je država, jer su je uvek imali i umeju da poštuju državu i dok to budemo sledili tako – istoriju i kulturu našu, kao što rekoh, opstaćemo, odolećemo svim neprijateljima i iskušenjima našega vremena”, zaključio je patrijarh.\nPodsećamo, mitropolit crnogorsko-primorski SPC Amfilohije naveo je u nedelju da je “Apel za odbranu Kosova i Metohije“ potpisan zbog “nepoverenja i kombinacija”.\nOsim toga, on je, kako se navodi, “izrazio bojazan da politika predsednika Srbije Aleksandra Vučića vodi “izdaji Srbije i Kosova”.\nNakon toga, zvaničnici Vlade Srbije oštro su osudili izjavu mitropolita SPC i poručili mu da on kao crkveni poglavar “neće voditi državnu politiku Srbije”.\nGeneralni sekretar predsednika Srbije NIkola Selaković je ocenio da se Amfilohije ne bavi pravoslavnim stvarima, već “vradžbinama”, kada govori o stvarima koje se nisu desile, dok je ministar odbrane Aleksandar Vulin bio oštriji, rekavši da je Amfilohije “njega i Vučića žive sahranjivao”.\n“Kada je Kosovo zaista bilo izdano i napušteno, Amfilohije Radović nije sahranjivao žive i nije bacao kletve na one koji su zabranjivali srpsko ime u Crnoj Gori i priznali Kosovo kao nezavisnu državu, a pravdali i hvalili NATO bombardovanje”, saopštio je Vulin.\nAmfilohije se ponovo oglasio u utorak rekavši da se nada da predsednik Vučić ne pripada onima “koji su spremni da se odreknu istorije, tradicije i najvećih vrednosti svog naroda”.\nKako je rekao, protiv Vučića nema ništa lično, a istakao je i da nije njemu držao opelo već “Ivici Dačiću i tadašnjoj Skupštini”.\nTrampova administracija odobrava proizvodnju novog nuklearnog oružja “DA SMIRI RUSE”\nGRAD SMLATIO ZAPADNU SRBIJU: RHMZ upozorava na velike padavine tokom noći


RTS :: Ukinuta oslobađajuća presuda vlasniku agencije "Konte"\nHronika Ukinuta oslobađajuća presuda vlasniku agencije "Konte"\nsreda, 03. jan 2018, 15:45 -> 15:50\nApelacioni sud u Beogradu ukinuo je presudu kojom je direktor i vlasnik turističke agencije "Konte" Želimir Šipraga u februaru prošle godine bio oslobođen od optužbi da je preko te agencije oštetio više desetina građana i naložio da mu se suđenje ponovi.\nPo nalaženju Apelacionog suda, presuda je doneta uz bitne povrede krivičnog postupka jer je u njoj izostala suštinska analiza i ocena izvedenih dokaza i njihova međusobna povezanost u odnosu na utvrđivanje odlučnih činjenica koje su od odlučujućeg značaja za presuđenje u ovom predmetu.\n"Takođe je izostala i realna procena značaja svakog pojedinačnog dokaza, uz jasno naznačenje koja činjenica je na osnovu kojeg dokaza i iz kojih razloga utvrđena ili neutvrđena", naveo je Apelacioni sud.\nTaj sud je dodao da je iz presude izostala i ocena verodostojnosti dokaza u sklopu odbrane okrivljenog, uz jasno i neprotivrečno navođenje zašto se na iskazani način ocenjuje odbrana okrivljenog odnosno zašto je sud prihvata ili ne prihvata.\nNakon pokretanja ovog postupka mediji su pisali da je agencija "Konte" oštetila više od 100 građana.\nPun naziv agencije je "Društvo za turizam i usluge Contevita".\n1 Prevrnulo se sanitetsko vozilo kod Merkatora, troje povređeno\n2 Šariću 15 godina robije zbog šverca kokaina\n3 Pao radnik na gradilištu "Beograda na vodi"\n4 Rustem Mustafa: Borci OVK nisu činili ratne zločine\n5 Zaplena marihuane u Novom Sadu


Gradski Servis 17. 07. 2017. 12:36:41\nGledalac Rade je pitao da li u ulici doktora Subotića mogu da se postave klupe. (Rade) Iz JKP „Zelenilo Beograd“ nam je odgovoreno da u Ulici dr Subotića postoji 20 klupa za sedenje. Površina ispred samog Kliničkog centra je definisana kao površina specijalne namene na osnovu Odluke o uređenju i održavanju parkova, zelenih i rekreacionih […]\nGledalac Rade je pitao da li u ulici doktora Subotića mogu da se postave klupe. (Rade)\nIz JKP „Zelenilo Beograd“ nam je odgovoreno da u Ulici dr Subotića postoji 20 klupa za sedenje. Površina ispred samog Kliničkog centra je definisana kao površina specijalne namene na osnovu Odluke o uređenju i održavanju parkova, zelenih i rekreacionih površina („Službeni list grada Beograda“ br. 12/01, 15/01, 11/05, 23/05, 29/07 – dr. propis, 2/11, 44/14, 17/15, 35/15 ). U površine specijalne namene spadaju, između ostalog, i površine u vrtićima, školskim dvorištima, u krugu fabrika i drugih poslovnih objekata, u krugu zdravstvenih, socijalnih, prosvetnih, obrazovnih, naučnih i drugih organizacija itd. Korisnici površina specijalne namene su u obavezi da se staraju o svemu što se nalazi na njima.\nS obzirom na to da lokacija na kojoj građanin želi da se postave klupe nije precizno definisana, JKP „Zelenilo Beograd“ moli gledaoca da se javi Centru za informisanje ovog preduzeća na broj telefona 011/2630-506, kako bi se utvrdilo o kojoj površini je reč, i da bi oni dali tačnu informaciju.


Zabrana svih javnih okupljanja od sutra, od petka policijski čas do ponedeljka\nDanas je od početka epidemije koronavirusa najteži dan za Srbiju, jer imamo 13 preminulih osoba i više od 120 ljudi na respiratorima, rekao je u obraćanju predsednik Aleksandar Vučić. Situacija je najalarmantnija u Beogradu zbog čega je od sutra zabranjeno svako javno okupljanje sa više od pet ljudi, a od petka do ponedeljka će na snazi biti policijski čas, najavio je predsednik Srbije Aleksandar Vučić.\n"Kritičnu situaciju imamo u još četiri grada, ali zbog alarmantne situacije u Beogradu se od sutra zabranjuje okupljanje više od petoro ljudi i u zatvorenom i u otvorenom prostoru, a od petka do ponedeljka biće na snazi i policijski čas", rekao je Vučić, prenosi RTS.\n"U Novom Pazaru su dolazili kasno, sa saturacijom pluća iznad 40. Zato u Beogradu imamo manje smrtnih slučajeva. Molim sve građane da čuvamo starije i gojaznije, jer mlađi ljudi će izaći, ali stariji mnogo teže", naglasio je Vučić.\nPredsednik je istakao da u magacinu u Krnjiševcima ima 578 respiratora, a u roku od osam dana biće ih 1.100.\nNaveo je da će policijski čas najverovatnije biti na snazi od petka u 18 časova do ponedeljka u 5 ujutru, a da bi on želeo, ukoliko se sa tim složi Krizni štab, da to važi i za celu Srbiju.


Piksi za RTS: Ovo je Srbija koja veruje - Izazov\nPiksi za RTS: Ovo je Srbija koja veruje\nRadio-televizija Srbije\t 9. juna 2022. 23:19\nReprezentacija Srbije ostvarila je drugu pobedu u Ligi B Lige nacija, pošto je u utakmici grupe 4 savladala Švedsku u Stokholmu sa 1:0.\n"Mi gajimo taj stil fudbala i on se pokazuje kao dobro rešenje iz utakmice u u takmicu. Igrači shvataju principe koje ja želim da vidim u sistemu kojem igramo. Nebitno je ko će početi meč, ko će ući sa klupe, to je zaista nebitno… Bitno je da svi shvataju ono što želimo da uradimo", rekao je selektor za RTS nakon meča.\n"Drago mi je da smo pokazali, na veoma teškom terenu, protiv teškog protivnika, da možemo da dominiramo, da možemo da igramo naš fudbal i da nam taj fudbal može doneti rezultat na kraju. Momci su od prvog do poslednjeg minuta odigrali inteligentno i dali zadnji atom snage", rekao je Stojković.\nJoš jednom je ponovio, igra "orlova" zavisi samo od njih, bez obzira na to ko se nalazi sa druge strane terena.\n"Ponavljam opet, postao sam kao papagaj… Moramo da verujemo u ono što radimo, nebitno je ko je protivnik, bitno je samo kako se mi ponašamo i kako igramo. Ovo je dobra Srbija, Srbija koja veruje, koja uživa u tehničkim stvarima… Mnogo šansi smo stvorili, imali prelepu kontrolu lopte, i zadovoljan sam kako je Srbija odigrala", rekao je Piksi i zahvalio navijačima na velikoj podršci u Švedskoj.\nNaredni meč, reprezentacija Srbije igra protiv Slovenije, u nedelju u Ljubljani.


Lavrov: Usijane glave u Vašingtonu žele vojni scenario u Iranu - 23.07.2019, Sputnik Srbija\nJedan broj političara u Sjedinjenim Američkim Državama i dalje želi da reši problem Irana vojnim putem, ali Moskva upozorava na tu ideju, polazeći od činjenice da... 23.07.2019, Sputnik Srbija\nsvet, vesti, iran, sergej lavrov\n21:14 23.07.2019 (Osveženo: 21:17 23.07.2019)\n© REUTERS / HANDOUTBrodovi američke ratne mornarice razarači "Devastejtor", "Gladijator", "Sentri", "Dekstrou", "Mejson" i helikopter "Si dragon" u Arapskom moru\nGovoreći o situaciji u vezi sa iranskim nuklearnim sporazumom i protivrečnostima između Sjedinjenih Američkih Država i Irana, Lavrov je podsetio da su se SAD same povukle iz sporazuma koji je odobrila rezolucija Saveta bezbednosti UN i pri tome pokušavaju da spreče druge zemlje da ga ispunjavaju.\n„Bilo bi smešno, ali, nažalost, ovo je ozbiljna stvar, a dosta ’usijanih glava‘ u Vašingtonu želi da reši problem sa Iranom vojnim putem. Mi nismo osetili nikakvo raspoloženje u tom pogledu kod predsednika Donalda Trampa. Mislim da on ne deli takve stavove, ali, nažalost, mnogi američki političari i dalje imaju takvu ideju. Mislim da bi to bio izuzetno opasan razvoj događaja“, rekao je Lavrov u intervjuu za latinoameričke medije i televiziju RT.\nOn je objasnio da je region već više puta patio zbog avanturističke politike Vašingtona.\n„Uzmite za primer Irak i Libiju. Zatim je takozvana koalicija htela da ponovi u Siriji ono što je uradila sa Irakom i Libijom. Na sreću, mi i naše turske i iranske kolege uspeli smo da to sprečimo. Sada se sve aktivnije krećemo ka političkom rešenju“, dodao je ruski ministar.\nLavrov smatra da Iran treba da postane deo rešenja problema bezbednosti na Bliskom istoku, a ne da bude vinovnik svega što se tamo događa.\n„Mi odavno, više od 10 godina, promovišemo ideju da bi zemlje Persijskog zaliva, i Arapi, i Iran, trebalo da počnu da se dogovaraju o procesu izgradnje poverenja, transparentnosti u vojnoj oblasti uz podršku Arapske lige, Organizacije islamske saradnje i petorke stalnih članova Saveta bezbednosti UN. Mislim da se na kraju neće moći bez toga“, objasnio je Lavrov komentarišući američke planove za povećanje vojnog prisustva na Bliskom istoku zbog Irana.\nPrema njegovim rečima, politika da se Iran predstavi kao glavni krivac za sve što se događa u Siriji, na palestinskim teritorijama, u Jemenu ili u susednim zemljama je konfrontacijska.\n„To neće pomoći u rešavanju problema. Uveren sam da Iran treba uključiti u dijalog. O tome razgovaramo sa našim američkim i izraelskim kolegama. Siguran sam da ćemo braniti ovaj stav sve efikasnije, jer sve više zemalja shvata bezizlaznost avanturističkih agresivnih vojnih scenarija“, dodao je ruski ministar.


Istraživači su predstavili aplikaciju koja će vas upozoriti pre nego što se nađete usred potresa\nIstraživači sa Univerziteta u Berkeleyju u Kaliforniji danas su objavili da na tržište izlazi besplatna aplikacija MyShake putem koje možete osetiti odnosno detektovati potres, prenosi Popular Science.\nAplikacija koristi telefonski merač brzine i GPS kako bi izmerio koliko pojedina lokacija podrhtava. Kreatori se nadaju da će aplikacija s porastom broja korisnika funkcionisati kao lični seizmograf i sistem ranog upozorenja.\nKada aplikacija detektuje podrhtavanja koja deluju kao potres, te informacije se šalju na server. Ako dovoljan broj telefona detektuje odnosno oseti podrhtavanje, tada se podaci stavljaju na jednu hrpu te se analiziraju. U slučaju velikog potresa u budućnosti će se moći generisati upozorenja putem telefona ljudi koji su najbliži epicentru potresa te će se slati ljudima koji su udaljeniji kako bi se mogli sakriti.\nMeđutim, kako bi aplikacija postala delotvoran sistem ranog upozorenja dovoljan je broj ljudi mora preuzeti. Istraživači procenjuju da je potreban broj od 300 telefona s aplikacijom na području od preko 12 hiljada kilometara kvadratnih. Što više telefona s aplikacijom MyShake u datom području to će se brže informacije moći prikupljati.\n‘Trenutno u Kaliforniji postoji mreža od 400 stanica za merenje seizmičke aktivnosti i kao takva je jedna od najgušćih na svetu’, rekao je voditelj projekta Richard Allen. ‘Čak i kada bi samo manji deo od 16 miliona telefona koliko ih poseduju stanovnici Kalifornije uključio u naš program, to bi nam uveliko pomoglo u prikupljanju podataka.’\nIstraživači su morali telefon naučiti kako da prepozna i razlikuje potres od drugih vrsta vibracija kao što su nošenje telefona u torbi ili za držanje telefona za vreme trčanja. Aplikacija je trenutno dostupna isključivo na Android uređajima budući da iOS ne dopušta da aplikacije rade u pozadini što je nužno za funkcionisanje aplikacije.\nDizajn internet prezentacije\nSadrzaj internet prezentacije\nStrategija internet prezentacije


Bezbedni režim pokreće Windows sa ograničenim skupom datoteka i upravljačkih programa. Programi koji se pokreću sa sistemom ne rade u bezbednom režimu i instaliraju se samo osnovni upravljački programi koji su potrebni za pokretanje sistema Windows.\nBezbedni režim je koristan za rešavanje problema sa programima i upravljačkim programima koji se možda ne pokreću pravilno ili koji mogu da spreče pravilno pokretanje sistema Windows. Ako se problem ne ponovi kada pokrenete računar u bezbednom režimu, kao moguće uzroke možete da eliminišete podrazumevane postavke i upravljačke programe za osnovne uređaje. Ako nedavno instalirani program, uređaj ili upravljački program sprečava pravilno pokretanje sistema Windows, računar možete da pokrenete u bezbednom režimu a zatim da uklonite program koji uzrokuje problem.\nUklonite sve diskete, CD-ove i DVD-ove iz računara i ponovo ga pokrenite. Kliknite na dugme Start, kliknite na strelicu pored dugmeta Zaključaj, a zatim izaberite stavku Ponovo pokreni.\nUradite nešto od sledećeg: Ako je na računaru instaliran jedan operativni sistem, prilikom ponovnog pokretanja pritisnite i držite taster F8. Taster F8 treba da pritisnete pre nego što se pojavi Windows logotip. Ako se pojavi Windows logotip, moraćete da pokušate ponovo. Najpre sačekajte da se pojavi Windows odzivnik za prijavljivanje, a zatim isključite i ponovo pokrenite računar.\nNa ekranu Više opcija za pokretanje koristite tastere sa strelicama da biste označili željenu opciju bezbednog režima, a zatim pritisnite taster ENTER. Za više informacija o opcijama pogledajte odeljak Više opcija za pokretanje (uključujući bezbedni režim).\nPrijavite se na računar sa korisničkim nalogom koji ima administratorska prava.\nKada računar radi u bezbednom režimu, u uglovima ekrana videćete reči Bezbedni režim. Da biste napustili bezbedni režim, ponovo pokrenite računar i pustite da se sistem Windows normalno pokrene.\nTakođe pogledajteŠta je bezbedni režim?Dijagnostičke alatke koje se koriste u bezbednom režimu


Bez “Noći muzeja” u Novom Pazaru - Radio Sto Plus\nBez “Noći muzeja” u Novom Pazaru\nManifestacija Noć muzeja ove godine zbog nedostatka finansijskih sredstava neće biti održana u Novom Pazaru, rekla je direktorka muzeja “Ras” Dragica Premović Aleksić. Ona je radiju Sto plus rekla da je pored nedostatka finansija, problem i u tome što se datum održavanja te manifestacije...\nManifestacija Noć muzeja ove godine zbog nedostatka finansijskih sredstava neće biti održana u Novom Pazaru, rekla je direktorka muzeja “Ras” Dragica Premović Aleksić.\nOna je radiju Sto plus rekla da je pored nedostatka finansija, problem i u tome što se datum održavanja te manifestacije poklapa sa Međunarodnim danom muzeja, zbog čega je nemoguće sve to pravovremeno organizovati.\n“Lako je ljudima u većim gradovima da to organizuju, ali to kod nas nije nimalo jednostavno tako da smo ove godine odustali od te ideje. Osim nedostatka finansijskih sredstava, problem je i u organizaciji jer je teško sve pripremiti kada se dve manifestacije održavaju u isto vreme”, rekla je Premovićeva.\nOna je izrazila očekivanje da će se već sledeće godine naš grad ponovo priključiti ovoj manifestaciji i da se slični problemi neće dešavati.\nManifestacija Noć muzeja biće organizovana 17. maja u više od 150 ustanova kulture i u oko 60 gradova i mesta Srbije.\nOve godine se manifestacije organizuje 11. put pod pokroviteljstvom Ministarstva kulture i informisanja i podršku sponzora.


SBB uskoro vraća isti raspored televizija\nKablovski operater SSB saopštio je da korisnici njegovih EON i Total TV platformi imaju isti raspored televizija sa nacionalnom frekvencijom kao i do sada, kao i da će na platformi D3 uskoro biti identičan raspored.\nKako je navedeno, od danas televizija Nova S je na broju 1 na platformama EON i Total TV, televizija N1 je na novoj poziciji pod brojem nula (0), a da su sve televizije koje imaju nacionalne frekvencije na istim pozicijama koje su imale i ranije.\nKorisnici platforme D3, jedini su kojima je za jedno mesto privremeno pomerena numeracija kanala, jer Junajted grupa (United Grupa), u okviru koje posluje SBB, još radi na tehničkom rešenju koje će podrazumevati identičnu numeraciju kanala za televizije sa nacionalnim frekvencijama, kao što je bilo i ranije, naveo je SBB.\nSavet Regulatornog tela za elektronske medije (REM) doneo je odluku kojom upozorava SBB da je obavezan da poštuje odredbe člana 100 Zakona o elektronskim medijima i da odmah vrati raspored kanala kakav je ranije bio.\nSavet REM je dan ranije podneo zahtev za pokretanje prekršajnog postupka protiv SBB sa obrazloženjem da taj operator nije obavestio Regulatora da je program Radio-televizije Srbije (RTS) pomerio iza stranih kanala.\nTrivan: Ne stoji da ljudi neće imati novca za novije polovnjake\nCarGo: Zabranili nam reklamiranje


Mađarska: HUPX uvodi novi 15-minutni prekogranični proizvod unutar dana - Serbia Energy Serbia Energy Balkan I Energetika - Mađarska: HUPX uvodi novi 15-minutni prekogranični proizvod unutar dana\nMađarska: HUPX uvodi novi 15-minutni prekogranični proizvod unutar dana\nMađarska berza električne energije, HUPX, lansiraće 10. decembra novi 15-minutni prekogranični proizvod u okviru kontinuirane trgovine unutar dana na austrijsko-mađarskoj granici, saopštio je operator berze.\nLansiranje novog proizvoda deo je šireg procesa uvođenja 15-minutnih i 30-minutnih prekograničnih proizvoda u sklopu projekta Jedinstvenog kaplovanja unutar dana (Single Intraday Coupling, SIDC), koji uključuje druge nominovane operatore tržišta električne energije (NEMO) i operatore prenosnih sistema (OPS).\nOvaj proizvod omogućiće tržišnim učesnicima HUPX-a da trguju novim 15-minutnim prekograničnim proizvodima u mađarskoj zoni aukcija. Porudžbine će biti dodate u zajedničku knjigu narudžbi NEMO-a širom Evrope i mogu se upariti sa drugim prekograničnim porudžbinama (pored lokalnih HUPX naloga) sa istom vremenskom rezolucijom, saopštava HUPX.\nUvođenje 15-minutnih proizvoda na granici AT-HU omogućiće mađarskim tržišnim učesnicima pristup postojećim likvidnim 15-minutnim proizvodima u Austriji i ka kaplovanom SIDC, što bi trebalo da poveća mogućnosti za upravljanje balansiranjem tržišnih strana, bliže realnom vremenu.\nNovi proizvod biće dostupan za prekograničnu trgovinu putem XBID platforme od četvrtka, 10. decembra 2020. godine, ali konačni datum pokretanja zavisiće od uspeha testiranja. To će biti dopuna 60-minutnom prekograničnom proizvodu koji je trenutno na snazi.\nAustrijsko-mađarska granica radiće sa 96 kapija u decembru 2020. godine.


PLAN ZA DUŽNIKE U ŠVAJCARCIMA: Svake godine glavnica manja za 20 odsto\nIzvor\tEXPRES novembar 11, 2015\nNajugroženijim dužnicima koji imaju stambene kredite u švajcarcima banke će svake godine otpisivati 20 odsto glavnice.\nOvo je, kako saznajemo, jedan od najizvesnijih modela koji je trenutno na stolu u Ministarstvu finansija.\nTo ministarstvo gotovo svakodnevno u razgovorima sa bankarima, traži rešenje za građane čije je mesečna rata u švajcarcima duplirana za samo godinu dana.\n- Glavnica bi za određeni grupu dužnika bila smanjivana za 20 odsto, i to svake godine dok klijent ne otplati kredit. Uslov je da dužnik redovno izmiruje najmanje 80 odsto svojih ukupnih obaveza tokom meseca - kaže izvor koji učestvuje u pregovorima.\nNaš sagovornik dodaje da ovakvu pomoć mogu očekivati dužnici koji su najviše pogođeni jačanjem švajcarca i rastom mesečnih rata u finansijskom i u socijalnom pogledu.\nNaime, prema istraživanju Udruženja “Efektiva”, prosečna zaduženost dužnika u švajcarcima je 92,1 odsto, što znači da je njihova mesečna rata gotovo jednaka plati. Ocena je i da 39 odsto dužnika otplaćuje kredit uz finansijsku pomoć sa strane.\n- Sada preostaje da se Ministarstvo finansija i banke dogovore oko kriterijuma na osnovu kojih će utvrditi ko su najugroženiji dužnici. Potrebno je i videti ko će i koliko za ovaj proces dati novca - kaže izvor.\nDejan Gavrilović, predsednik “Efektive”, ponovio je da nije dobro ako se rešenje bude odnosilo na samo određenu grupu dužnika jer, kako tvrdi, “ako su banke kršile zakon i povećavale ratu, onda zakon treba da bude jednak za sve”.\nNa pitanje da li je dobra mera kojom bi se svake godine smanjivala glavnica, Gavrilović je odgovorio: “Ako bi svake godine bilo smanjenje, onda bi to bilo povoljno za dužnike”.\nNBS je početkom godine ponudila četiri modela koja su uključivala smanjenje kamata, produžetak rokova otplate, kao i delimičnu konverziju kredita u evro.\nOvakva rešenja prihvatilo je tek 14 odsto od ukupno 21.000 građana koji imaju stambeni kredit u švajcarskoj valuti.\nOstale zemlje u regionu već su pomogle svojim dužnicima. U Hrvatskoj je nedavno počela konverzija kredita iz švajcaraca u evro tako što se položaj korisnika tih kredita izjednačio sa položajem u kojem bi bili da su uzeli kredit u evrima.\nVlada Mađarska je neposredno po skoku švajcarca naredila prebacivanje stambenih kredita u forinte, a od avgusta ove godine krediti u švajcarcima u Crnoj Gori prebačeni su u evre uz fiksnu kamatu od 8,2 odsto.\n« Priština: Ustavni sud suspendovao sporazum o formiranju ZSO Novo poskupljenje cigareta: 10 DINARA PO PAKLICI »


Falkon Oil & Gas Ltd. i NIS: potpisano Pismo o namerama\nposted on Jun. 13, 2011 at 4:00 pm 13. June 2011\nTXM Oil i Gas Exploration Kft. (“TXM”), ćerka firma kanadske kompanije Falkon Oil & Gas Ltd. (“Falcon”) u Mađarskoj i Naftna Industrija Srbije a.d Novi Sad (NIS) potpisali su danas Pismo o namerama, u skladu s kojim NIS kupuje udeo u proizvodnji “Algyo” formacije, a na osnovu Falkonove licence za proizvodnju u bloku Mako u Mađarskoj (oblast pokrivena ugovorom).\nPodručje pokriveno ugovorom obuhvata oko 995 km2 , na dubini od 2.300 m pa naniže, do osnove „Algyo” formacije. TXM će zadržati sva prava po licenci za proizvodnju na većim dubinama od osnove „Algyo” formacije. „Algyo” predstavlja sedimentni paket (više slojeva) potencijalno bogat ugljovodonicima, koji se nalaze uglavnom na dubini od 2.500 do 3.500 m ispod površine.\nU skladu sa uslovima ovog sporazuma, NIS će o svom trošku bušiti, ispitivati i opremiti tri bušotine na području obuhvaćenom ugovorom. Ove bušotine, čije se bušenje i testiranje planira do 31. decembra 2012. godine, biće raspoređene tako da će svaka ispitivati pojedinačna Algyo perspektivna područja za bušenje. NIS-u će pripasti 50 odsto udela u proizvodnji sa svakog perspektivnog područja za bušenje, ukoliko istražna bušotina bude pozitivna. Nakon završetka bušenja ove tri bušotine, NIS će steći pravo na 50 odsto udela od proizvodnje sa čitavog područja „Algyo“ formacije, obuhvaćenog ugovorom. Po isteku NIS-ove koncesije, NIS i TXM će deliti buduće troškove istraživanja, procene i razrade na području obuhvaćenom ugovorom, a u skladu sa udelom u učešću na osnovu Ugovora o zajedničkom bušenju. TXM će biti operater i na osnovu Ugovora o učešću i na osnovu Ugovora o zajedničkom bušenju .\nDr. György Szabó, generalni direktor TXM-a je izjavio: “Ovo potpisivanje predstavlja izuzetno važnu buduću prekretnicu na putu saradnje dve naftne industrije susednih zemalja, koja traje duže od pola veka. Falkon-TXM je apsolutno uveren da će primena iskustva stečenog kroz projekte u jugoistočnoj Mađarskoj, kao i primena dokazane severnoameričke tehnologije i opreme, doneti uspeh ne samo u okviru sopstvenih nalazišta već i u oblasti saradnje sa Srbijom”.\nRobert Macaulay, generalni direktor Falkona i izvršni direktor TXM je izjavio: “Naše partnerstvo sa NIS-om je izuzetno značajan razvoj naših napora u oblasti istraživanja u bloku Mako Trough. NIS je aktivan igrač u Srbiji i sve prisutniji u regionu, uključujući istraživanje ciljnih područja bušenja, što je jedan od ciljeva ovog ugovora, i NIS u ovu saradnju ulaže dodatne veštine, znanja i mogućnosti”.\nGeneralni direktor NIS-a Kiril Kravčenko je izjavio: “Namera NIS-a da se uključi u projekat istraživanja u Mađarskoj predstavlja još jedan korak koji je kompanija preduzela u pravcu širenja svog poslovanja izvan granica Srbije. Mađarska je četvrta zemlja u kojoj NIS ima projekte u oblasti istraživanja i proizvodnje, pored Angole, Bosne i Rumunije. Realizacija zajedničkog projekta sa TXM Oil i Gas Ltd. će nam omogućiti da učestvujemo u razradi resursa istraživačkog bloka Mako i omogućiti NIS-u da se približi ostvarivanju svojih strateških ciljeva – povećanju rezervi do 50 miliona tona, i proizvodnji nafte i gasa u visini od 5 miliona naftnog ekvivalenta do 2020. godine”.\nPrvi zamenik generalnog direktora NIS-a, Denis Sugaipov dodaje: “Za našu kompaniju ovaj projekat je prvi u nizu projekata kojima se traga za tehnologijom. Bliskom saradnjom sa Falkonom na ovom sistemu ugljovodonika želimo da se upoznamo sa njihovim započetim nekonvecionalnim aktivnostima. Srbija poseduje ogroman potencijal u istraživanju gasa iz škriljaca, a saradnja sa Falkonom u Mađarskoj će nam omogućiti da steknemo nova znanja i da pripremamo svoje geologe i inženjere za takve tehnološke izazove. Radeći sa različitim međunarodnim kompanijama u inostranstvu, pronalazimo odgovarajućeg visokotehnološkog partnera sa iskustvom sa kojim ćemo produbiti istraživanja u Srbiji”.\nUgovor o učešću i Ugovor o bušenju verifikovaće Upravni odbori obe kompanije, Falkona i NIS-a, a celokupna transakcija zavisiće od dobijanja zakonskih odobrenja, uključujući i berzu TSX Venture Exchange.\nTags:AlgyoFalkon Oil & Gas Ltd.NISPismo o namerama\nGoran Aničić 13. June 2011\nFord povećava proizvodnju hibrida\nRezultat MOL Grupe u drugom kvartalu pogođen krizom\nProdaja letnjih guma u Srbiji manja za 24,2 odsto\nSrbiju je uvezeno 115.000 polovnih automobila a prodato 26.576 novih\nJefitnije gorivo na NIS-ovim pumpama


Sačuvati poslovne odnose sa EBU-om - Klix.ba\nSačuvati poslovne odnose sa EBU-om\n22.2.2010. u 18:53\nUpravni odbor /UO/ BHRT-a obavezao je danas poslovodstvo ove medijske kuće da sačini precizan izvještaj o njenom dugu prema Evropskoj radio-difuznoj mreži /EBU/, ističući da se poslovne relacije BHRT-a i ove asocijacije moraju sačuvati po svaku cijenu.\n„Poslovodstvo treba da sačini precizan izvještaj o dugu, pojedninačno po godinama, o načinu kako je taj dug nastao od 2002. godine do danas, kao i izvještaj po strukturi duga“, rekao je Srni član Upravnog odbora BHRT-a Nikola Deretić.\nPrema njegovim riječima poslovodstvo BHRT-a će prema današnjem zaključku Upravnog odbora morati predložiti dinamiku i mogućnosti vraćanja ovog duga u skladu sa nedavnim pismom EBU-a.\n„Naš današnji zaključak jeste da se po svaku cijenu sačuva programska politika, i sva prava koja BHRT ima po osnovu članstva u EBU. Poslovodstvo treba da traži sve načine kako da taj dug počnemo vraćati“, istakao je on.\nDeretić je dodao da će finansijski sektor BHRT-a i predstavnici EBU-a pokušati da usaglase finansijske kartice, kako bi se utvrdilo, koliki je stvarni iznos ovog duga.\n"EBU je prema nama imao razumjevanja da 2002. godine, čak je i otpisao neke ranije dugove zbog ratnih dešavanja, i naše relacije sa njima se moraju sačuvati po svaku cijenu“, zaključio je on.\nDeretić je dodao da će Upravni odbor BHRT-a o stvarnom stanju u vezi ovog duga, pismom informisati i Parlamentarnu skupštinu BiH, kako bi se o ovom pitanju izbjegle spekulacije.\nGeneralni direktor EBU-a Ingrid Delterne uputila je 18. februara otvoreno pismo Savjetu ministara, Parlamentarnoj skupštini BiH i Predsjedništvu BiH, u kojoj se ukazuje na nedovoljno provođenje Zakona o komunikacijama, koji je u potpunosti usklađen s evropskom praksom.\nU ovom pismu je navedeno da bi građanima BiH, moglo biti uskraćeno gledanja Eurosonga i Svjetskog prvenstva jer Javni servis, odnosno BHRT ne otplaćuje dugove EBU-u u skladu s dogovorima.\nValentinu Inzku produžen mandat za šest mjeseci\n22.02.2010. u 19:03\nTrodnevna žalost na otoku Madeira\n22.02.2010. u 18:52


► UNS: Narodna biblioteka Srbije povukla digitalizovana izdanja Politke\nNa sajtu NBS-a, kako se navodi u saopštenju UNS-a, stoji da su izdanja povučena na zahtev kuće "Politika novine i magazini"(PNM).\nNa pitanje UNS-a, po kom zakonskom osnovu je PNM to tražila i sa kojim obrazloženjem, direktorka PNM-a Mira Glišić i načelnica za razvoj digitalne biblioteke Tamara Butigan Vučaj nisu dale odgovor.\nKako UNS navodi, Upravni odbor NBS-a na kojem će biti reči o uklanjanu Politike iz digitalnog arhiva održće se danas.\nZajedničkim projektom "Politike" i NBS-a 2006. izdanja politike od 1904. do 1941. postala su deo elektronskog arhiva Narodne biblioteke i "Politike onlajn", navodi se u saopštenju.\nPetrica Đaković i Predrag Azdejković novi članovi uprave UNS-a, Brajović generalni sekretar\nUdruženje novinara Srbije (UNS) saopštio je danas da su za nove članove Uprave tog udruženja izabrani novinarka NIN-a Petrica Đaković i glavni urednik magazina Optimist Predrag Azdejković.


Siniša Mali: Kineski industrijski park kod Pupinovog mosta | Gde Investirati\nSiniša Mali: Kineski industrijski park kod Pupinovog mosta\nMay 14, 2017\tComments 0\n“To su stotine hektara zemlje koje ćemo da iskoristimo za desetine novih kompanija koje će doći iz Kine i iz celog sveta”, rekao je Siniša Mali, a saopštila Gradska uprava Beograda.\nMali, koji s delegacijom Srbije koju predvodi premijer Aleksandar Vučić boravi u Kini, potpisao je ranije danas Protokol o saradnji na razvoju Kinesko – srpskog industrijskog parka sa kineskom “China Road and Bridge Corporation” (CRBC) Protokol je potpisao i ministar privrede Goran Knežević.\n“Neka pobedi ona koja je bolja, ali Beograd je jedini grad u ovom delu Evrope koji ima direktne letove za Severnu Ameriku, a ako uspemo da dogovorimo i direktan let za Peking, i ako neka kineska kompanija uzme naš aerodrom pod koncesiju, to će biti velika stvar za nas, mnogo brže ćemo da ga razvijamo”, rekao je Mali.\nMali je rekao da je sa predstavnicima kompanije “Poligrup” postignut dogovor i da će u narednih 30 dana biti potpisan sporazum o završetku projekta izgradnje kanalizacije u Beogradu i fabrike za prečišćavanje vode u Velikom selu.\n“To je takozvani interceptor koji treba da se završi, kako bi sve otpadne vode išle u tu cev, pa u tu novu fabriku za prečišćavanje. Za nas je to veoma važno, želimo da i Sava i Dunav budu čisti, da kao u Beču što imate priliku da vidite kako je čista voda skroz do dna, tako hoćemo da bude i u Beogradu, a u ovom trenutku, sve otpadne vode idu direktno i u Savu i u Dunav, zbog čega su reke prljave”, kazao je Mali.\nOn je istakao da je razgovarao sa predstavnicima kompanije “Hajger”, od kojih je Beograd već kupio pet elektroautobusa koji saobraćaju beogradskim ulicama.\n“Ovo je velika stvar za Beograđane, to su milijarde evra u novim investicijama i samo treba da budemo dovoljno pametni da ih sprovedemo”, rekao je Mali.\nPrevious Zorana Mihajlović: Autoput do Požege od 2018. godine\nNext Dolar ojačao nakon četiri nedelje pada\nTags industrijski parkPupinov mostSiniša Mali\nPortugalci žele da ulažu u vetroparkove u Srbiji\nPredstojeća zvanična poseta predsednika Srbije Tomislava Nikolića Portugalu dobra je prilika da se unapredi ekonomska saradnja, jer za to postoji veliki prostor, izjavila je savetnica predsednika Srbije za medije Stanislava


Fotografije: Sputnjik Srbija\nUvid u ovaj dokument, koji se nalazi u posedu Radne grupe za prikupljanje dokaza i činjenica o zločinima OVK nad srpskim narodom i ostalim nacionalnim zajednicama Skupštine Srbije, našoj ekipi omogućio je Milovan Drecun, predsednik Odbora za KiM srpskog parlamenta.\nU izveštaju se navodi da je Međunarodni krivični tribunal za bivšu Jugoslaviju zatražio od Kancelarije za nestala lica i forenziku na Kosovu da asistira u forenzičkoj istrazi u Albaniji.\nAnaliza je, kako dalje stoji, obavljena 4. i 5. februara 2004. godine.\nForenzičari Unmika Tom Grejndž i Hroar Fridenlund, koji su sačinili izveštaj, u zaključku navode:\n„Bazirano na našim analizama, po našem mišljenju, nema jasnih dokaza da su osobe krvarile kao rezultat kriminalnih aktivnosti u kući jugozapadno od Burelja u Albaniji. Međutim, bilo je reakcija krvi na luminol u kuhinji i ostavi.“\nU izveštaju su detaljno opisani i prostor oko kuće, sve prostorije i sredstva koja su upotrebljavana prilikom forenzičke analize, a sve je dokumentovano odgovarajućim fotografijama.\nKako je za Sputnjik rekao Milovan Drecun, Specijalizovano tužilaštvo za zločine OVK moglo bi eventualno da iskoristiti ovaj izveštaj da pokrene slučaj ilegalne trgovine organima.\nI prof. dr Zoran Stanković, svedok ekspert Haškog tribunala u proteklom periodu u većem broju slučajeva, za Sputnjik kaže da bi stručnjaci trebalo da obave analizu ovog izveštaja Unmika iz 2004. godine, kako bi na osnovu onoga što tu piše dali svoje stručno mišljenje o tome da li bi eventualno mogle da se podignu krivične prijave protiv poznatih ili nepoznatih lica nadležnim institucijama međunarodne zajednice.\nInače, Drecun je javnosti predstavio još jedan izveštaj koji je označen kao poverljiv materijal.\nUvodnik je, kaže, baziran na intervjuu sa osam svedoka, Albanaca sa Kosova i iz Crne Gore koji su služili u OVK.\n„Četvorica su učestvovala u transportu najmanje 90 Srba i drugih u zatvor u centralnoj i severnoj Albaniji, trojica su isporučivala zarobljenike u kliniku, dvojica su učestvovala u transportu delova tela i organa na aerodrom ’Rinas‘ kod Tirane. Svi transporti i hirurške procedure su obavljani sa znanjem i učestvovanjem srednjih i viših oficira OVK i lekara sa Kosova i inostranstva“, rekao je Drecun i dodao da su tu operaciju aktivno podržavali ljudi iz sastava albanske tajne policije, tada pod kontrolom bivšeg premijera Saljija Beriše.\nSlične Teme:Izdvojeno, trgovina ljudskim organima, Žuta kuća


Prve FlixBus linije krenule iz Srbije ka Sloveniji i Hrvatskoj › Made-in-Germany.rs\nNemačka kompanija FlixBus, evropski sinonim za jeftina i udobna putovanja autobusom, počeo je sa radom i u Srbiji od 25. jula, zahvaljujući regionalnim partnerima Fudeks i Sirmiumbus, što je omogućilo povezivanje Beograda sa 2.000 destinacija u 28 evropskih zemalja preko više od 350.000 dnevnih veza.\n– Od samog početka cilj nam je bio da povežemo sve države regije i ponudimo potpunu, zelenu i pametnu mobilnost putnicima i u Srbiji. Uključenjem u FlixBus zelenu mrežu učinili smo Srbiju dostupnom putnicima iz 28 evropskih zemalja koje FlixBus trenutno povezuje, ali isto tako smo lokalnom stanovništvu omogućili da putuje gde god želi jednostavno, sigurno i povoljno – izjavio je Ante Grbeša, direktor FlixBus CEE South regije.\nPrve zelene međunarodne FlixBus linije krenule su svakodnevno iz Beograda za Zagreb i Ljubljanu, sa tri dnevna polaska i jednim noćnim, po ceni od 999 dinara. Beograd će, takođe, sezonski biti povezan i sa Dalmacijom, Istrom i Kvarnerom, između ostalog i sa Biogradom, Vodicama, Šibenikom, Trogirom i Splitom, Rijekom, Opatijom, Rovinjem i Pulom, a u pripremi je i direktno povezivanje Beograda i Novog Sada sa Budimpeštom.\nProdaja autobuskih karata je dostupna putem web stranice www.FlixBus.rs i obavlja se u dinarima, preko mobilne FlixBus aplikacije koja podržava iOS i Android uređaje, kao i preko više od 200 prodajnih partnera FlixBusa širom Srbije. Nemački autobuski prevoznik će putnicima ponuditi sijaset pogodnosti, kakve su: više prostora između sedišta, utičnice, besplatan internet i besplatan prevoz prtljaga, ali i mogućnost otkazivanja ili promene rezervacije do 15 minuta pre polaska, a određeni autobusi su opremljeni i rampama za invalide.\nFlixBus je nakon liberalizacije nemačkog tržišta počeo da posluje kao startap 2013. godine i primenom digitalizacije u tradicionalnoj industriji prevoza putnika vrlo je brzo uzdrmao tržište. FlixBus je prva kompanija koja je počela da pruža usluge preko mobilne aplikacije, a putnicima je olakšano planiranje putovanja integracijom u Google mapu.\nZa manje od četiri godine FlixBus se sa svojim poslovnim modelom proširio na gotovo celu Evropu, a 2016. godine u Zagrebu je otvorio predstavništvo koje je postalo regionalni centar kompanije. Odmah sledeće godine FlixBus ulazi na tržište Bosne i Hercegovine, a kroz saradnju sa lokalnim partnerom, kompanijom Fudeks, iste godine otvara kancelariju i u Beogradu.\nOd MiG na 28/07/2019 / AKTUELNO, BLOG / Ostavite komentar\nNemačka i Francuska sve više posežu za kreditima


pink.rs | Crna Gora u avgustu izašla iz deflacije na mesečnom nivou\nCrna Gora je tokom avgusta izašla iz deflacije i prvi put zabeležila minimalan pozitivni rast cena na mesečnom nivou za 0,1 odsto, pokazuju novi podaci zavoda za statistiku, Monstata.\nIpak, inflacija merena rastom potrošačkih cena na godišnjem nivou beleži u avgustu pad treći mesec zaredom.\n- Cene proizvoda i usluga lične potrošnje, merene indeksom potrošačkih cena, u avgustu su u odnosu na isti mesec prethodne godine bile u proseku niže za 0,2 odsto - preciziraju iz Monstata.\nNa mesečnom novu, najveći uticaj na stopu inflacije imale su cene: mleka, sira i jaja, mesa, zatim čvrstih goriva, uređaja, proizvoda za ličnu negu i održavanje domaćinstva, te usluga smeštaja. S druge strane, opale su cene slatkih prehrambenih proizvoda, te povrća, obuće, odeće, frizerskih usluga i, naročito, knjiga.\nNa godišnjem nivou, od avgusta prošle do istog meseca ove godine, najveći rast cena zabeležen je za čvrsta goriva poput drveta i uglja od 9,6 odsto, zatim hleba i žitarica od pet, mesa od 2,6, te povrća za 5,7 i voća za 5,3 odsto.\nViše od tri odsto rasle su i cene bezalkoholnih pića i vode, zatim proizvoda za ličnu higijenu, održavanje domaćinstva i popravki u stanovima.\nKada je u pitanju pad cena, telefoni i slična oprema pojeftinili su 14,9 procenata, a ođeća 11,7 odsto. Cene cigareta su pale za 9,8 odsto, usluga smeštaja za 4,7, benzina za 3,3, a električne energije za 2,8 odsto, navodi se u informaciji.


Ukrajina: Pritvaranje našeg konzula u Rusiji nova provokacija Moskve | Novinska agencija Beta\nSVET | 17.04.2021 13:55 > 17.04 13:58\nUkrajina: Pritvaranje našeg konzula u Rusiji nova provokacija Moskve\nUkrajina je danas saopštila da pritvaranje njenog diplomate u Rusiji predstavlja novu provokaciju Moskve i najavila da će reagovati na odgovarajući način.\nPortparol Ministarstva spoljnih poslova Ukrajine Oleg Nikolenko rekao je da jučerašnje privodjenje ukrajinskog konzula u Sankt Peterburgu Aleksandra Sosonjuka od ruske Federalne službe bezbednosti (FSB) predstavlja "provokativan postupak" Moskve, prenela je Ambasada Ukrajine u Srbiji.\n"To je još jedna provokacija FSB u pozadini destabilizirajućih akcija države agresora, Rusije", naveo je Nikolenko.\nDodao je da je Sosonjuk oslobodjen i da se nalazi u diplomatskoj misiji Ukrajine u Sankt Peterburgu.\n"Okolnosti pritvora se razjašnjavaju. Ukrajinska strana će u bliskoj budućnosti odlučiti o obliku odgovora na ovu provokaciju, uzimajući u obzir postojeću praksu", dodao je Nikolenko.\nRusija je juče privela Sosonjuka zbog navodnog dobijanja poverljive informacije iz baze FSB.\nVodeća obaveštajna agencija Rusije saopštila je danas da je Sosonjuk uhapšen tokom sastanka s državljaninom Rusije na kojem je dobio "informaciju poverljive prirode koja se nalazi u bazama bezbednosnih agencija i FSB".\nSosonjuk je uhapšen u vreme sve većih tenzija izmedju Rusije i Ukrajine, nakon gomilanja ruskih vojnika duž granice sa istočnim delom Ukrajine, koji je pod kontrolom proruskih separatista, podržanih od Moskve.\nPredsednik Ukrajine Volodimir Zelenski juče je o rastu tenzija razgovarao sa nemačkom kancelarkom Angelom Merkel i predsednikom Francuske Emanuelom Makronom. Oni su zajedno pozvali na povlačenje vojnika Rusije sa rusko-ukrajinske granice.


JOVIČIĆ POSLOVAO I SA DAKOM: Predsednik opštine Palilula crnogorskom biznismenu izdao, pa povukao dozvolu za gradnju\nAleksandar Jovičić, predsednik Opštine Palilula i član Predsedništva SNS-a, šurovao je sa Miodragom Dakom Davidovićem, kontroverznim biznismenom, koji je kapital stekao na švercu goriva i cigareta za vreme sankcija devedesetih godina, a nedavno uplovio i u političke vode, saznaje Alo! iz dobro obaveštenih izvora.\nJovičić, koji je uhapšen u četvrtak uveče i sumnjiči se za omogućavanje nelegalne gradnje u toj beogradskoj opštini, Davidoviću je dao dozvolu da zida zgradu na jednoj od atraktivnijih lokacija u Beogradu, u Ruzveltovoj ulici.\nNa beogradskoj Opštini Palilula su zgrade prethodnih godina nicale kao pečurke. Počele su da kolaju priče da nelegalna gradnja cveta, te je Jovičić uplašen da može postati zanimljiv i organima gonjenja odlučio da se malo zaustavi. Zbog toga je dozvolu izdatu Davidoviću povukao, a kontroverzni crnogorski biznismen se toliko razbesneo što mu je propala odlična poslovna kombinacija te je počeo na sva usta da napada Srbiju - navode naši dobro obavešteni izvori i dodaju da Jovičić tada nije mogao ni da nasluti da mu je policija već na tragu i da se uveliko prikupljaju dokazi o njegovim nelegalnim aktivnostima.\nBio u dilu i sa Bašićem!\nInteresantno je i da je prema pisanju medija jedan od „poslova“ za koji se osnovano sumnja da je Jovičić zloupotrebio službeni položaj bio omogućavanje bivšem predsedniku opštine Danilu Bašiću da gradi. Bivši funkcioner bio je suinvestitor na jednoj zgradi, a gradio je, navodno, bez dozvole i potrebne tehničke dokumentacije. Bašić je uhapšen krajem marta, saslušan u Upravi kriminalističke policije, a Tužilaštvo je bilo odredilo zadržavanje. Bašić je nelegalnu gradnju započeo prošlog septembra.\nDoduše, moguće je da bi se predsednik Opštine Palilula ovajdio i od saradnje sa Davidovićem jer je javna tajna na toj opštini da je uzimao od investitora po novoizgrađenoj zgradi i do 30.000 evra kako bi ih štitio od inspekcije, objekte od rušenja i kasnije pomogao prilikom legalizacije.\nPodsetimo, Miodrag Daka Davidović je u poslednje vreme u više navrata napadao Srbiju, išao je toliko daleko da je predsednika Aleksandra Vučića optužio da je pokušao da izvrši atentat na njega i vladiku Joanikija. Kada je to vladika demantovao, ovaj je, umesto da se pokrije ušima, krenuo da naziva Vučića bolesnikom koji želi da vlada i Crnom Gorom.\nDirektor srpske policije Vladimir Rebić potvrdio je da je određen pritvor od 30 dana predsedniku Opštine Palilula, koji se sumnjiči za omogućavanje nelegalne gradnje u toj beogradskoj opštini.\n- Jovičić je u pritvoru, kao i još jedno lice, a ostalih šest osumnjičenih je pušteno da se brani sa slobode. Oni se sumnjiče da su uticali na inspektore, kako bi im oni omogućili da nastave s nelegalnom gradnjom, umesto da se obustavi - kazao je on na TV „Prva“ i dodao da je u pitanju bio blizu 29 miliona dinara vredan posao na ime tih „usluga“, da se nezakonito gradi.


Zdrav životni stil se stvara u porodici - Mentalno zdravlje čini život kvalitetnijim | BG online\nMentalno zdravlje čini život kvalitetnijim\nPrilagođavanje novim uslovima života ponekad može zahtevati stručnu pomoć porodičnog terapeuta ili profesionalca iz oblasti mentalnog zdravlja kako bi se porodica osnažila. Od početka pandemije Covid 19 ukućani su više nego pre provodili vreme zajedno, što je doprinelo produbljivanju porodičnih odnosa, promenama u porodičnoj dinamici i međusobnom povezivanju, ali su nove okolnosti nekim porodicama donele teškoće u funkcionisanju.\nU zdravoj porodici je komunikacija otvorena, direktna, u dobronamernom tonu, kroz podršku, razumevanje i toleranciju, uz jasne granice, fleksibilna pravila i obaveze svakog člana. Po rečima v.d direktora Klinike za psihijatrijske bolesti Dr Laza Lazarević doc.dr sci.med.Ivane Stašević Karličić porodica je dobro mesto u društvu u kojem ljudi mogu da uče o zdravlju, učvršćuju i grade zdrave životne stilove što stvara zrele, zadovoljne ličnosti koje će graditi zrelo i zadovoljno društvo.\n-Prevencija mentalnih bolesti razgovorima sa stručnjacima je dobar izbor za prevenciju i kvalitetniji život. Pravovremena, rana dijagnostika i lečenje su dobar put za bolju prognozu mentalnih bolesti i kvalitetniji život. Stigma prati bolesti jer je bolest metafora za slabost, manju vrednost, slabost, nemoć, a u domenu mentalnog zdravlja najviše su stigmatizovane mentalne bolesti i to ne samo u Srbiji, već je to svetski, globalni problem. Svetska zdravstvena organizacija godinama vodi borbu protiv stigmatizacije psihijatrije ukazujući na to da je zdravlje blagostanje, a ne samo odsustvo bolesti, kao i da su telesno, psihičko i socijalno funkcionisanje tri jednako bitne karike za zdravlje čoveka. Kad je čovek zdrav, on je time i sposoban da svoje profesionalne i lične kapacitete pokaže u najvećem obimu.\nSimptomi koje ne treba ignorisati su svaki loš subjektivni osećaj koji traje duže od dve nedelje u kontinuitetu a koji znatno ometa osobu u funkcionisanju na poslu, u porodici, emocionalnim vezama, međuljudskim odnosima, napominje dr Ivana Stašević Karličić.\n-To jeste alarm da se ljudi jave stručnjacima, a najveći broj problema se na taj način može prevenirati. Pomoć u krizi takođe pomaže u prevenciji, a ako neko već oseća razdražljivost, poremećaj spavanja, apetita, raspoloženja, ima misli koje nisu ugodne, onda se nekad može govoriti o dovoljnom broju simptoma koji pokazuju da osoba ima zdravstvene probleme. Veoma je važno sve te probleme rešavati na početku jer to garantuje bolju prognozu i bolji kvalitet života.\nKad je reč o lekovima dr Stašević Karličić kaže da njihova zloupotreba može dovesti do brojnih problema.\n-Lekovi iz grupe sedativa i grupe hipnotika ne smeju da se uzimaju bez saveta lekara, niti treba prekidati njihovo korišćenje bez konsultacije sa lekarom. Njihovo korišćenje ne rešava osnovni problem zbog kojeg ne spavate ili ste anksiozni, već može vremenom doneti problem tolerancije, da je za isti efekat potrebna veća doza. Upotreba ovih lekova na duže staze ugrožava telesno zdravlje, dok nagli prekid može dovesti do teških apstinencijalnih sindroma koji se često završavaju lošim ishodima. Sedativi, anksiolitici i uopšte svi lekovi se uzimaju pod kontrolom i uz preporuku lekara.\nOd nedavno je na besplatnom telefonskom broju 0800309309 počela sa radom i linija namenjena adolescentima „Kako si?“ jer je i ovoj kategoriji mladih ljudi psihološka podrška i savet stručnjaka potreban.\n-Ono što je Svetska zdravstvena organizacija upozorila sve Vlade sveta, samim tim i sve zdravstvene sisteme je da društvena kriza u kojoj se nalazimo može dovesti do porasta stope oboljenja u smislu depresije, anksioznih i sa stresom povezanih poremećaja. To smo ozbiljno shvatili i sve vreme tokom pandemije kovid 19 zdravstveni sistem i Ministarstvo zdravlja Republike Srbije su radili na zaštiti mentalnog zdravlja uporedo sa zaštitom od kovida 19 imajući u vidu sve ove činjenice. U tom smislu Klinika dr.Laza Lazarević je pored svoje bazične delatnosti urgentne psihijatrije, radila sve ostalo što se ticalo elektivnog zbrinjavanja pacijenata, s tim što smo morali da promenimo metodologiju rada. Telemedicina nas je u ovom periodu ne samo „pokrila“ u domenu davanja zdravstvenih usluga, nego nas je i naučila kako da bolje dopremo do svakog čoveka kojem su pomoć ili savet potrebni. Besplatni servis Ministarstva zdravlja RS i Klinike za mentalne bolesti dr Laza Lazarević 0800309309 pruža tri vrste psihosocijalne podrške: nacionalna sos linija za prevenciju suicida je u meniju na opciji 1, u opciji 2 je psihosocijalna podrška tokom pandemije covid 19, a nova opcija je namenjena adolescentima, njihovim porodicama i prijateljima za pomoć u krizi, savetodavni rad i dalje vođenje kroz zdravstveni sistem ove osetljive grupe stanovništva.\nKad se porodica suoči sa tim da jedan član ima zdravstveni problem u domenu mentalnog zdravlja, dr Stašević Karličić kaže da je tad veoma važno da se na pravilan način ukućani postave i pomognu.\n-Mentalno zdravlje je stvar higijene, nešto što nam čini život kvalitetnijim i to je važno istaći da bi se ljudi sami javili za pomoć kad osete da se ne osećaju dobro. Kad član porodice ne želi pomoć ili možda ne uviđa da mu je pomoć potrebna, tad dolazi do izražaja dobra i kvalitetna međuljudska veza unutar same porodice koja podrazumeva toplinu, razumevanje, toleranciju kao temelj svega i činjenicu da bismo nešto dobili od drugih potrebno je puno i da dajemo, ali i to da je altruizam najbolja hrana za zrelu i kvalitetnu ličnost. Profesionalci iz domena mentalnog zdravlja, psihijatri, psiholozi i drugi zdravstveni saradnici su jedini edukovani ljudi koji porodicama mogu pružiti i ovu vrstu podrške, kao i pomoć u prevazilaženju problema u komunikaciji, za koju mi stalno ističemo da mora biti otvorena, zdrava i na dobrobit svih članova porodice- zaključuje dr Ivana Stašević Karličić\nSvaka izgovorena reč se nalazi u podsvesti, a telo je...\nNajjači si kad si svoj Kako planirati svoje finansije, biti…


U desetoj nedelji ove godine, domovi zdravlja u RS prijavili su 5.344 akutnih respiratornih infekcija (ARI), dok je oboljenja sličnih gripu (ILI) registrovano 1.456.\nU bolnicama u RS u ovoj sedmici prijavljeno je 49 obolelih od teške akutne respiratorne infekcije (SARI), saopštili su iz Instituta za javno zdravstvo RS.\nU protekloj sedmici, prijavljen je jedan smrtni ishod SARI. U pitanju je osoba srednje životne dobi sa višestrukim teškim komorbiditetima, koji je bio pozitivan na influencu A (bez podtipizacije), piše Srpskainfo.\nU IJZ kažu da se nalazimo u periodu opadanja aktivnosti respiratornih virusa tipičnih za ovo doba godine, samim tim i virusa gripe.\n– Takođe, značajno je učvršćen nadzor nad sve tri vrste infekcija, tako da sve zdravstvene ustanove revnosnije prijavljuju slučajeve ovih grupa infekcija, jer se uvidio značaj sprovođenja ovakve vrste nadzora u RS – kaže načelnica Službe za epidemiologiju u IJZ Nina Rodić Vukmir.\nU pomenutoj sedmici testirano je šest SARI i jedan ILI u referentnoj laboratoriji IJZ, od kojih je jedan bio pozitivan na influencu A(H3), a dva uzorka na virus influence B/Victoria. Jedan SARI uzorak je testiran u laboratoriji UKC RS, koji je bio pozitivan na influencu A (bez podtipizacije).\nOd početka sezone, od uzetih uzoraka od obolelih od ovih grupa infekcija u RS, 31,6 odsto je bilo pozitivno na viruse influence.


Zlatko Lagumdžija, direktor MIT Centra Ekonomskog fakulteta u Sarajevu: BiH još nije dostigla nivo na kojem je bila prije 20 godina - Akta.ba\nZlatko Lagumdžija, direktor MIT Centra Ekonomskog fakulteta u Sarajevu: BiH još nije dostigla nivo na kojem je bila prije 20 godina\n23.11.2009. 16:56 / Izvor: eKapija.ba\nNa predsjedničkoj sesiji održanoj 20. novembra 2009. godine, u okviru šestog Regionalnog ekonomskog foruma REF SEE 2009., direktor MIT Centra Ekonomskog fakulteta Univerziteta u Sarajevu, Zlatko Lagumdžija je prezentirao Izvještaj o kompetitivnosti zemalja i regiona jugoistočne Evrope.\nPrema njegovim riječima, postoji ogroman potencijal i potreba da firme u regionu više sarađuju i da komplementarno mogu nastupati na drugim tržištima. On je dodao da je moguće napraviti iskorak naprijed ako država, svaka pojedinačno i sve zajedno, imaju aktivniji odnos ka reguliranju tržišta što su već učinile savremene zemlje svijeta.\n"U posljednjih četrdeset godina, realni BDP planete je rastao sa prosječnim trendom od oko 3 do 4 posto. Možete da uočite da smo u posljednjih četrdeset godina imali periode kada se planeta snažnije razvijala, sredinom sedamdesetih, početkom devedesetih i početkom trećeg milenijuma. Međutim, prvi put u zadnjih 40 godina imamo negativni rast BDP-a. Godine 2009. svjetska ekonomija doživljava kontrakciju i pad", kazao je Lagumdžija.\nKada je u pitanju svjetska ekonomija, kaže Lagumdžija, ove godine se očekuje pad oko 1,1 posto, što je bitan pad u odnosu na prošlu godinu koju je karakterizirao smanjeni rast od samo 3 posto. Ipak dobra vijest je da se iduće godine očekuje podizanje svjetske ekonomije na prošlogodišnji nivo.\n"Napredne zemlje su bile te koje su prvi put povukle svijet nizbrdo. Zemlje u razvoju su ove godine uspjele da se održe, međutim, jugoistočna Evropa nije. Ona je 2009. godine doživjela ekonomski negativan trend i trebaće cijela godina da se vrati na prošlogodišnji nivo", naglasio je Lagumdžija, dodajući da je Albanija jedina zemlja u regionu, koja je uspjela da se održi iznad vode ove godine, koja ima rast od 0,7, a već iduće godine iduće preko 2 posto.\nPreostale zemlje regiona, prema njegovim riječima, doživljavaju negativne ekonomske tendencije i sve imaju odgovarajući pad, pri čemu je dobra vijest da najveći broj njih iduće godine može očekivati blagi oporavak, sa izuzetkom Bugarske. Svaki od tih oporavaka izuzev Albanije se praktično vrti oko nule i ona je zemlja koja je uspjela da najbolje odoli krizi.\n"Može se uočiti da je u posljednje tri godine u svim zemljama došlo do radikalnog pada direktnih stranih ulaganja. Jedina zemlja koja je opet uspjela da se održi je Albanija. Bosna i Hercegovina i Srbija su znatno pale na regionalnoj listi po stranim ulaganjima, dok se Bugarska i Hrvatska dobro drže u odnosu na ostatak regiona, međutim ne drže se dobro u odnosu na same sebe. Dakle imamo jednu potpuno negativnu stepenicu pada direktnih stranih investicija", pojasnio je Lagumdžija.\nPosljednji rezultati istraživanja Svjetske banke za obnovu i razvoj su pokazali tabelu po kojoj se može vidjeti gdje se nalaze zemlje jugoistočne Evrope, kada je u pitanju ekonomski razvoj, u odnosu na 1989. godinu, godinu pada Berlinskog zida. Ta tabela pokazuje da Albanija i Slovenija kao zemlje regiona danas imaju između 50 i 60 posto veći BDP po glavi stanovnika, nego što je to slučaj bio prije 20 godina. Bugarska i Hrvatska se drže na otprilike 10 ili 11 posto, dok su Crna Gora, Bosna i Hercegovina i Srbija još uvijek praktično u poziciji da pokušavaju da dođu do stanja iz 1990. godine.\n"Sa stanovišta poboljšanja ukupnog životnog standarda, cijela jugoistočna Evropa je na nivou Albanije i Slovenije, dok u ostalim zemljama i nije baš najbolje stanje. Prosječni stanovnik planete danas, u odnosu na prije 20 godina, živi duplo bolje. Dakle planeta je otišla 100 posto gore, a zemlje kao što su BiH, Crna Gora i Srbija još uvijek imaju šanse da dođu do onog niova na kojem su bile prije 20 godina", zaključio je Lagumdžija.\nPogledajte i druge dokumente u rubrici "Ekonomski izvještaji"\nRegionalni ekonomski forum REF SEE 2009.\nIzvještaj o kompetitivnosti zemalja i regiona jugoistočne Evrope


Verbatim CD-R 700MB 52X 43725 disk cena, cene Srbija, prodaja Beograd Novi Sad Niš\nVerbatim CD-R 700MB 52X 43725 disk cene\nEPonuda nije internet prodavnica već Vam omogućava da brzo i lako nađete Verbatim CD-R 700MB 52X 43725 disk po najjeftinijoj ceni. Naš cilj je da kupci budu što bolje informisani o ponudi Verbatim disk CD-R 700MB 52X 43725 na tržištu Srbije. Vrlo lako nalazite željeni proizvod za kategoriju DVD/CD diskovi cene, ne morate da lutate od sajta do sajta za Verbatim DVD/CD diskovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Verbatim CD-R 700MB 52X 43725 disk sa PRODAVCEM. EPonuda ne može da garantuje potpunu tačnost specifikacije i slika za Verbatim CD-R 700MB 52X 43725 disk. Pre kupovine, podatke za Verbatim disk CD-R 700MB 52X 43725 proverite na sajtu PROIZVOĐAČA.


01:12 08 Mart 2021\nPredsednik SAD Donald Tramp izjavio je da su američke obaveštajne agencije FBI i NSA potvrdile da Rusija nije uticala na prošlogodišnje predsedničke izbore u Americi.\nAmeričke službe proveravale kontakte Trampovog savetnika sa Rusijom\nAgenti američke kontraobaveštajne službe istraživali su veze savetnika za nacionalnu bezbednost predsednika SAD Donalda Trampa, generala Majkla Flina, i ruskih zvaničnika, javljaju američki mediji.\nGlavna i odgovorna urednica RT Margarita Simonjan komentarisala je izjavu direktora Nacionalne obaveštajne službe SAD Džejmsa Klepera, koji je ranije optužio RT za podrivanje političkog sistema SAD.\nAmerička NSA povezana sa hvatanjem osumnjičenih u BiH (video)\nAmerička Nacionalna bezbednosna agencija (NSA) dostavila je podatke na osnovu kojih je vojska SAD 2002. godine uhvatila šest muškaraca u BiH i u tajnosti ih prebacila u zatvor Gvantanamo, navodi se u novim dokumentima koje je objavio internet portal Edvarda Snoudena.\nNSA prisluškivala i građane Srbije\nZastupnik stranke Zelenih u austrijskom parlamentu Peter Pilc tvrdi da su u okviru tajne operacije „Eikonal“ Američke obaveštajne agencije NSA proveravani i razgovori iz Slovenije, Hrvatske, Srbije i Bosne i Hercegovine.\nAmerika zatražila od Norveške hapšenje Snoudena\nNorveški mediji javili su da su Sjedinjene Američke Države od Norveške zatražile da uhapsi Edvarda Snoudena ukoliko pokuša da uđe na njenu teritoriju.\nKako se građani Nemačke štite od špijunaže (video)\nZabrinutost zbog ugrožavanja privatnosti navela je neke Nemce da kuvaju svoja dokumenta u mikrotalasnoj pećnici, kako bi uništili mikročip i na taj način izbegli moguće nadzore Agencije za nacionalnu bezbednost (NSA), prenosi Raša tudej na španskom.\nAmerička agencija za nacionalnu bezbednost špijunirala je nemačkog ministra inostranih poslova Frank-Valtera Štajnmajera pre 11. septembra, tvrdi Vikiliks u novoj publikaciji, koja je obznanila još 20 nemačkih ciljeva u NSA programu.


Reis osudio karikature, ali i nasilne nerede\nReisu-l-ulema Mustafa efendija Cerić smatra da su evropski mediji koji su objavili karikature sa likom poslanika Muhammeda povrijedili osjećaje muslimana širom svijeta, svjesno birajući način da stvore islamofobiju među evropskim stanovništvom. Cerić osuđuje ovakav način ponižavanja muslimana, ali i nasilne nerede koji su iz toga proistekli, pozivajući na mir i dostojanstvo:\n“Stoga evropski muslimani se s pravom pitaju: nije li zabrana - čitaj: nesloboda - javnog manifestiranja antisemitizma u Evropi našla svoj danak u nezabranjenom - čitaj: slobodnom - manifestiranju antiislamizma? To je opasno za Evropu i Evropa treba da se liječi od te bolesti, od bolesti islamofobije. Bilo bi, međutim, nedorečeno ako ne bismo ovdje ukazali na gršeke koje čine neki muslimani. Odbrana našeg pejgambera nije u prevelikoj galami i nasilju, već je prava odbrana ugleda Allahovog poslanika u slijeđenju njegovog puta sunneta - u kojemu možemo naći poruke mira i razumijevanja, poruke ljubavi i povjerenja, poruke istine i pravde među ljudima i narodima.”\nNa pitanje nisu li reakcije zakašnjele s obzirom na to da su karikature poslanika Muhammeda objavljene u septembru prošle godine, reis Cerić odgovara:\n“Mislim da ima mnogo snažnijih i mnogo važnijih ljudi u svijetu koji treba da reaguju na ovakve pojave koje se javljaju u Evropi. Stoga mi smo smatrali da to nije možda naš zadatak. To znači ako su već neki protestirali, onda nema potrebe da svi protestiramo. A posebno mi u Bosni, ja mislim da smo jako pažljivi, vrlo smo osjetljivi na takve stvari i znamo, nakon iskustva koje imamo, da moramo biti oprezni i u odnosu na Bosnu, a i u odnosu na Evropu.”\nCerić na kraju poručuje bosanskim muslimanima koji su zakazali proteste ispred ambasada Danske i Norveške da se suzdrže od bilo kakvog nasilja:\n“Ja vjerujem u slobodu izražavanja, vjerujem u slobodu protesta. Isto tako vjerujem da odgovorni ljudi neće činiti nasilje. I ja opet pozivam muslimane u BiH da vjeruju Islamskoj zajednici i da s protestom koji mi izražavamo da im to bude dovoljno.”\nIslamska zajednica danas je dobila izvinjenja za objavljene karikature od premijera Norveške i Danske putem njihovih ambasada u BiH.


U saopćenju se naglašava da se isti kiseonik koristi otkad postoji UKC RS i da ne stoje tvrdnje i insinuacije o njegovoj upotrebi u vrijeme pandemije koronavirusa\nA. Ka. / Srna 25.09.2021\nBANJA LUKA UKC RS: Kiseonik nije štetan po zdravlje pacijenata\nUKC RS u Banjoj Luci\nKiseonik koji se daje pacijentima u Univerzitetskom kliničkom centru RS u Banjoj Luci nije štetan po zdravlje pacijenata, isti je kao kiseonik koji se upotrebljava u svim bolnicama u regionu i Evropi i pacijenti nemaju razloga za strah, saopćeno je danas iz UKC-a RS.\n-\tTo dokazuje i sertifikat - ističu iz UKC-a, odakle navode da je kiseonik u skladu sa svim potrebnim propisima.\nU saopćenju se naglašava da se isti kiseonik koristi otkad postoji UKC RS i da ne stoje tvrdnje i insinuacije o njegovoj upotrebi u vrijeme pandemije koronavirusa.\nIzliječeno na hiljade pacijenata\n- Taj kiseonik koristi se u liječenju apsolutno svih pacijenata kojima je, nažalost, ponekad potreban. Kada je UKC RS raspisivao tender, u skladu sa zahtijevanom dokumentacijom, dobili smo rješenje od Agencije za lijekove BiH da ponuđač ima rješenje da se bavi prometom medicinskog kiseonika čiji je sastav 99,5 posto kiseonik. Svi naši pacijenti primaju takav kiseonik i ovdje je takvim kiseonikom izliječeno na hiljade pacijenata - navodi se u saopćenju.\nIz UKC-a tvrde da nema razloga za strah, da kiseonik koji je u upotrebi u ovoj zdravstvenoj ustanovi nije i ne može biti štetan po zdravlje pacijenata. Upozorili su da je veoma opasno širenje laži, neistina, straha i panike među stanovništvom Banja Luke, posebno među pacijentima i njihovim porodicama.\n- Upozoravamo sve one koji, iz samo njima znanih razloga, pokušavaju da ni iz čega stvaraju aferu, samo doprinose još većem strahu pacijenata i porodica za njihovo zdravlje što uveliko odmaže našim ljekarima i medicinskom osoblju u borbi za njihovo zdravlje - poručili su iz UKC-a.\nU svrhu zaštite zdravlja svih stanovnika kako sada, tako i u budućnosti, iz UKC-a napominju da zdravstveni radnici daju sve od sebe da bi spasili svaki život tokom pandemije, te da kiseonik igra veliku ulogu u tome jer je samo danas oko 200 ljudi u UKC-u na kiseoničnoj podršci.\nNe biraju ni cijenu, ni sredstva\n- Apelujemo na sve one koji ne biraju ni cijenu, ni sredstva, da postignu samo njima poznat cilj, da kada za to koriste zdravlje ljudi, razmišljaju o posljedicama. Ljekari i medicinsko osoblje UKC RS osuđuju postupke koji su protiv zdravlja građana - navodi se u saopćenju.\nGradonačelnik Banja Luke Draško Stanivuković izjavio je jučer da će protiv odgovornih lica podnijeti krivične prijave zbog, kako je rekao, isporučivanja kiseonika UKC-a "koji nije prošao kontrole i isporučuje ga firma koja ima dozvolu za uvoz samo tehničkog, a ne i medicinskog kiseonika".\nViše o temi UKC RS\n24.09.2021 u 18:13\nĐajić: Nijedan vakcinisani pacijent nije na respiratoru, niti je preminuo\n10.09.2021 u 08:19\nUKC RS Banja Luka Kiseonik


Vesić: Nastavljamo sa uređivanjem dečjih igrališta u Zemunu (Foto) – 24sata online\nZamenik gradonačelnika Beograda Goran Vesić obišao je danas renovirano dečje igralište u Prvomajskoj ulici u Zemunu u koje je, kako je rekao, uloženo 66.000 evra.\nIgralište je urađeno zahvaljujući inicijativi Opštine Zemun i građana koji tu žive, naveo je Vesić i dodao da su od 2014. godine u toj opštini urađena 24 dečja igrališta.\n– Uradili smo 24 igrališta, 12 sportskih terena, pet teretana na otvorenom, tri urbana džepa, odnosno skvera, kao i dve pet zone. U ovom delu grada uređen je i Zemunski park, pešačka zona u centru Zemuna, više od 70 fasada u centru opštine. Sada krećemo da radimo Zemunski kej od Lida prema Veneciji, a radimo i Spirtinu kuću. Kada je u pitanju Zemun, Grad Beograd se trudi da pokaže da je on jedan od najlepših delova Beograda i da hoćemo da razvijamo naš grad – istakao je Vesić.\nOn je rekao da je zahvalan na ovakvim inicijativama, ali da ne može na svaku da se „odgovori”.\n– Znam da u Zemunu postoji još 50 mesta gde su potrebna igrališta, ali ako svake godine uradimo pet do deset onda ćemo jednog dana moći da kažemo da smo sve uredili. Sada je važno da se igralište čuva. Apelujem na to da se rekviziti čuvaju jer ovo je „raj” za decu, oni su presrećni, tako i treba da bude i to najbolje pokazuje kakva je naša politika – naglasio je Vesić.\nPrema njegovim rečima, na teritoriji svih opština nastavlja se uređivanje igrališta, jer upravo to podiže kvalitet života ljudi.\n– Ljudi imaju gde da izvedu decu, da se odmore, deca imaju kvalitet igrališta kakav je bilo gde u svetu, a to nam je i cilj, da u čitavom gradu gde žive ljudi uređujemo njihovu okolinu, fasade, dečja igrališta, prilaze zgradama. Najbolja politika je kada se podiže komfor života ljudi – zaključio je Vesić.\nPredsednik opštine Zemun Gavrilo Kovačević istakao je da je u poslednjih par godina od šest postojećih igrališta u ovom delu opštine, u saradnji sa Gradom Beogradom, rekonstruisano četiri.\n– Ostaje nam još parkić na uglu ulica Nedeljka Ercegovca i Đorđa Pantelića i lokacija za gradnju parkića na zahtev stanara Ulice Marije Bursać. U narednih nekoliko nedelja Opština Zemun će pokrenuti tri projekta, jedan je dečje igralište u Batajnici, u Prvomajskoj ulici između solitera na broju 33 i 35, kao i u Ulici Miće Radakovića. Blizu smo realizacije projekta između naselja Vojni put i Altina gde će biti jedan manji sportski centar, ali i dečje igralište za građane tog dela Zemuna – rekao je Kovačević\nTagovi: dečje igrališteGavrilo KovačevićGoran Vesićopština ZemunPrvomajska ulica\nIzložba „Sanjarenja o zajedništvu“ od 29. juna u Domu omladine\nKRIZNI ŠTAB: Zabrana kretanja za Novu godinu


Dan online - Regioni: Uskoro i prvi plodovi iz ogledne bašte - 2019-11-17\nRegioni PROJEKAT DRUŠTVA RODITELJA DJECE SA POSEBNIM POTREBAMA ODVIJA SE PO PLANU I PROGRAMU\nAktivni na radu u plasteniku Uskoro i prvi plodovi iz ogledne bašte Zainteresovani će moći da uzmu zemlju u zakup i sa već postojećim plastenicima nastave proizvodnju kao mini zadruga. OSI koji imaju svoju zemlju mogu da organizuju sopstvenu proizvodnju uz lično angažovanje i eventualno dobijanje kredita za samozapošljavanje, kaže Slobodan Vuković\nBAR – Projekat „Ogledna bašta” koji od kraja avgusta realizuje Društvo roditelja djece sa posebnim potrebama odvija se po planu i programu. Projekat preko grant šema finansira Zavod za zapošljavanje Crne Gore u saradnji sa partnerskim udruženjem NVO „Osmjeh” iz Bara. Nastao je sa namjerom da se kroz obuku za proizvodnju i gajenje povrća u zaštićenom prostoru u trajanju od dva mjeseca, osobe sa invaliditetom pomognu i osnaže.\nPrema riječima profesora Slobodana Vukovića iz Društva roditelja djece sa posebnim potrebama, teorijska obuka je završena, a aktivnosti se sada odvijaju na plastenicima u Starom Baru.\n- U planu je da oko 700 kvadrata bude pokriveno zasadima. Ovaj segment projekta traja do polovine novembra, nakon čega će šestoro od osam učesnika biti zaposleno na period od sedam mjeseci po ugovoru o radu. Dvoje najuspješnijih će potom nastaviti radni angažman još devet mjeseci- kaže Vuković naglašavajući da su se učesnici projekta kao ekipa izuzetno dobro uklopili i da vrijedno i posvećeno rade.\n- Po završetku projekta zainteresovani će moći da uzmu zemlju u zakup i sa već postojećim plastenicima nastave proizvodnju kao mini zadruga. OSI koji imaju svoju zemlju mogu da organizuju sopstvenu proizvodnju uz lično angažovanje i eventualno dobijanje kredita za samozapošljavanje koje daje država. Na taj način će imati mogućnost da pod povoljnim uslovima nastave uzgajanje povrća. Obučene OSI potom mogu stupiti u kontakt sa nekim registrovanim proizvođačem ili prodavcem povrća sa teritorije Bara i raditi kao njihov kooperant- kaže Vuković.\nOsnovni ciljevi projekta su poboljšanje materijalnog statusa lica sa invaliditetom, smanjenje broja nezaposlenih među tom osjetljivom populacijom, afirmacija mogućnosti lica sa invaliditetom, motivisanje i podsticanje ostalih nezaposlenih lica sa invaliditetom da se aktiviraju u pronalaženju zaposlenja, te razvoj partnerstva između NVO i privatnog sektora.\nKako Vuković dodaje, od značaja je i angažovanje asistenta za pomoć, kao i učešće zaposlenih OSI u besplatnoj raspodjeli proizvoda.\nâNVO „Društvo roditelja djece sa posebnim potrebama- Bar” osnovano je 2002. godine sa ciljem pomoći djeci i mladima sa različitim smetnjama u razvoju, da se osnaže i obezbijede kvalitetnije uslove za život, kako za sebe, tako i za porodicu sa kojom žive. Doprinos zajednici potvrđen je kroz realizaciju više od 40 projekata.\nProizvode će plasirati Crkvi i narodnoj kuhinji\n- Proizvode iz „Ogledne bašte” učesnici projekta plasiraće organizacijama koje pomažu socijalno ugroženim kategorijama- Crkvi, narodnoj kuhinjiâŚ\nZemljište za potrebe projekta besplatno je ustupila barska Crkvena opština. Plastenici su u Starom Baru, u blizini potoka Rikavac, na zemljištu u vlasništvu crkve Sveti Nikola- kaže Slobodna Vuković.


Uhapšen predsednik opštine Palilula, Vulin kaže - nema zaštićenih - KRIK\nObjavio/la KRIK.rs 04/06/2021\nAleksandar Jovičić, predsednik beogradske opštine Palilula i član predsedništva vladajuće Srpske napredne stranke (SNS), i još sedam ljudi uhapšeni su sinoć zbog sumnje da su na teritoriji ove opštine omogućili nelegalnu gradnju i za to od investitora dobili više od 245 hiljada evra. Ministar policije Aleksandar Vulin rekao je da ovo hapšenje pokazuje da nema zaštićenih.\nJovičić se sumnjiči da je od jula 2016. do novembra 2018. godine uticao na zaposlenog u Gradskoj opštini Palilula a on dalje na građevinske inspektore da na teritoriji ove opštine omoguće izgradnju objekta bez građevinske dozvole.\nInspektori su onda, kako tvrdi policija, štitili nezakonite objekte od rušenja i falsifikovali dokumentaciju.\nSumnja se da je Jovičić od investitora za to uzeo gotovo 29 miliona dinara, odnosno više od 245 hiljada evra.\nPolicija nije izdala saopštenje o ovom hapšenju, ali je ministar policije Aleksandar Vulin jutros o tome govorio na Radio-televiziji Srbije (RTS).\nVulin je rekao da je hapšenje rezultat višemesečne istrage i da je pokazalo da predsednik Srbije Aleksandar Vučić drži reč i da niko ko je počinio krivično delo neće biti zaštićen.\nObjasnio je da se sumnja da su uhapšeni bili u kontaktu sa investitorima koji su zidali bez dozvola, da su uzimali od njih novac kako im ne bi slali građevinske inspekcije i da su u službenu dokumentaciju unosili lažne podatke kako bi ti objekti jednoga dana bili legalizovani.\nJovičić je član predsedništva vladajuće Srpske napradne stranke (SNS), a na čelu opštine Palilula je od 2016. godine.


Udruženje naftnih kompanija Srbije - Blic Online\nSrbija u minusu zbog razblaživanja dizela\nDržava Srbija je prošle godine izgubila najmanje 30 miliona evra prihoda od akciza jer je oko 40.000 tona baznog ulja namešano u legalno dizel gorivo.\nREKORDNO POJEFTINJENJE Cene benzina će još više pasti\nUdruženje naftnih kompanija Srbije saopštilo je danas da je prosečna cena benzina u Srbiji danas, izražena u evrima, na najnižem nivou u poslednjih pet godina, kao i da se može očekivati dodatno pojeftinjenje.\nMihajlović: Vlada i "naftaši" zajedno protiv "crnog" tržišta\nMinistar energetike Zorana Mihajlović i predstavnici Udruženja naftnih kompanija Srbije (UNKS) ocenili su danas da je neophodno integrisati rad svih ministarstava u čijoj nadležnosti su propisi vezani za funkcionisanje tržišta nafte, kako bi se unapredila konkurencija i stalo na put "crnom" tržištu goriva.\nProdaja goriva ispod evro standarda i posle 1. januara, srpski naftaši nezadovoljni\nPravilnik Ministarstva energetika, koji bi trebalo da prolongira prodaju goriva koje nije po evropskim standardima "dizel D2" i "premijum BMB 95" u proceduri je usvajanja. To je nepotrebno raditi bar u narednih sedam meseci, jer će Srbija biti jedina zemlja u kojoj se još prodaje gorivo koje nije evro kvaliteta, rečeno je na konferenciji za novinare koje je organizovalo Udruženje naftnih kompanija Srbije.


Hrvatska uhapsila 15 osumnjičenih švercera i prekinule lanac trgovine oružjem\nHrvatske vlasti su saopštile da su u Zagrebu i okolini uhapsile 15 osumnjičenih švercera i prekinule lanac trgovine oružjem. Hrvatski mediji izveštavaju da su osumnjičeni optuženi za pravljenje eksploziva i ilegalnu prodaju oružja u Hrvatskoj i zapadnoj Evropi.\nPolicija je saopštila da su tokom akcije koja je počela prekjuče, pronađeni pištolji, automatsko oružje i eksploziv. Mediji takođe navode da je u operaciji pod šifrovanim nazivom “Viking” učestvovala i Švedska, jer su dve eksplozivne naprave napravljene u Zagrebu navodno trebale da budu upotrebljene u Švedskoj.\nU izveštaju se navodi da je švedski državljanin Gaši Besim u novembru bio pritvoren u Sloveniji, pošto mu je policija u prtljagu pronašla eksploziv. Istražitelji su ga potom povezali sa osumnjičenim trgovcima oružjem u Hrvatskoj.


Porodica Stanković dobila novu kuću zahvaljujući Fondaciji „Pokreni život“ - JuGmedia\nČetvoročlana porodica Stanković iz Donje Slatine kod Leskovca konačno se uselila u svoju novu kuću koju joj je donirala Fondacija „Pokreni život“ sa sedištem u gradu na Vetrnici, a u okviru projekta „Jug nije sam“.\nPored toga što je kupljen akuća i plaćena 12.000 evra, ova sovijalno ugrožena pordica dobila je kompletno renoviranu kuću i to je druga kuća koju „Pokreni život“ obezbeđuje sirimašnim i nemoćnim porodicima.\nU staroj kući ovako je ozledalo:\nOvu porodicu, bračni par i dve ćerke, minule zime zadesila je tragična nesreća kada je Bratislav Stanković nesrećnim slučajem izgubio nogu. A da nesreća bude jveća, poplave koje su ih pogodile januara meseca uništile su im dom u kome su tada živeli.\nTrenutno žive od socijalne pomoći i dečijeg dodatka u iznosu od 12.000dinara.\n„Naša Fondacija je pokrenula akciju pomoći ovoj porodici, i uspešno je završila zahvaljujući brojnim donatorima koji su nas podržali u ovoj borbi da im obezbedimo bolje uslove za život“, navode u ovoj fondaciji i zahvaljuju svim ljudoma dobre volje koji su svojim donacijama pomogli kupovinu, renoviranje i opremanje kuće.\n„Izazovi sa kojima se trenutno susreće naše društvo može se prevazići samo potpunom odgovornošću, humanošću, solidarnošću i zajedništvom celog sistema. U skladu sa tim, pozivamo vas da podržite naše ostale projekte. Ovo nije kraj, idemo dalje u nove pobede, gradimo nove Pokreni Život kuće!“, poručuju iz fondacije.


Najmanje 170 osoba je danas poginulo, a 200 ranjeno u najkrvavijim napadima u Bagdadu od kada su americcke i iraccke snage pokrenule akciju jaccanja bezbednosti u gradu 14. februara.\nSamo u eksploziji automobila bombe u ssiitskom delu Bagdada poginulo je 118 ljudi, a 139 ranjeno.\nOcigledno koordinisani napadi kojih je danas u Bagdadu bilo pet, usledili su nakon ssto je premijer Nuri al-Maliki rekao da che Irak do kraja godine preuzeti kontrolu nad bezbednosschu u zemlji.\nU Bagdadu se od 14. februara sprovodi plan jaccanja bezbednosti grada kojim je predvidjeno da se do juna rasporedi 90.000 americckih i iracckih vojnika.\nIstovremeno, americki drzavni sekretar za odbranu Robert Gejts je kazao da je njegova zemlja odlucna da nastavi sprovodjenje bezbednosnog plana u Bagdadu.\nOvi napadi su pogodili Bagdad samo nekoliko sati pre susreta americkog predsednika Dzordza Busa svojim demokratskim protivnicima kojima namerava ponoviti kako odbija donosenja bilo kakvog roka za povlacenje iz Iraka.


Kabinet čudesa Leonida Šejke: Razgovor sa Milenom Jokanović – Muzej savremene umetnosti u Beogradu\nKabinet čudesa Leonida Šejke: Razgovor sa Milenom Jokanović\nPozivamo vas da u sredu 30. marta 2022. godine učestvujete u razgovoru o umetničkoj i ličnoj zaostavštini jednog od najmističnijih umetnika sa naših prostora, Leonida Šejke. Šejka se pojavljuje kao glavni lik u četiri od trinaest epizoda svojevrsnog omnibusa pod nazivom Stvari vibrantne – stvari svečane u Galeriji-legatu Milice Zorić i Rodoljuba Čolakovića.\nU razgovoru učestvuju Milena Jokanović, naučna saradnica u okviru Seminara za muzeologiju i heritologiju na Odeljenju za istoriju umetnosti Filozofskog fakulteta u Beogradu, autorka monografije „Kabineti čudesa u svetu umetnosti“, i kustosi izložbe Senka Ristivojević i Miroslav Karić.\nVeličanstvene kolekcije najrazličitijih predmeta, kabineti čudesa odnosno kurioziteta, bili su veoma zastupljeni u zapadnoj Evropi tokom renesanse i baroka, perioda velikih otkrića novog sveta. Na istom mestu bile su sakupljene umetnine i antikviteti, uzorci flore i faune, različite kreacije čoveka, kao i pisana građa, sačinjavajući celinu namenjenu eruditskom izučavanju, ali i reprezentaciji vlasnika.\nZaostavština Leonida Šejke je stigla u Muzej savremene umetnosti kroz Legat Ane Čolak Antić, umetnikove supruge, kustoskinje Galerije Grafički kolektiv. Pored 205 umetničkih dela, ovaj legat broji i preko 300 crteža i skica, stotine fotografija, pisama, negativa, filmske i magnetne trake, lični predmeti, beleške umetnika, različite sveske i spise, među kojima su i Knjiga-objekat br. 3 i rukopis Grad-Đubrište-Zamak. U ovoj poslednjoj nalazi se ključ Šejkinog ličnog univerzuma i pojašnjenje njegovog umetničkog delovanja.\nPolazeći od teze da se Šejkin opus, način života i razumevanja sveta, trebaju sagledati u celini, kao put ka otelovljenju svojevrsnog modernog kabineta čudesa, uvidećemo da je i najmanji predmet svakodnevice koji ovaj umetnik sakuplja, svaki zapis ili skica, veoma vibrantan, podjednako značajan. Lutanjem kroz gradske pejzaže ali i kroz medije izraza i stilove, istraživanjem đubrišta – u mikrokosmosu neretko odbačenih, a za njega svečanih stvari – ovaj umetnik traži svoj Zamak, komponuje sopstvenu sliku sveta. Šejkino umetničko ponašanje uporedivo je sa poetikama koje se neguju u kontekstu dadaizma i nadrealizma, a može se prepoznati i kod drugih umetnika zastupljenih na izložbi.\n30. mart 2022. godine u 17 časova\nIzložba Stvari vibrantne – stvari svečane otvrena je u Galeriji-legatu Milice Zorić i Rodoljuba Čolakovića svakoga dana od 10 do 18 časova, osim utorkom, do 6. juna 2022. godine.


Početak Serije A potpuno je u senci povratka Siniše Mihajlovića poslu, srpski stručnjak koji boluje od leukemije je napustio bolnicu u Bolonji i stigao u Veronu za čiji tim igra njegov prijatelj, Darko Lazović.\nNekadašnji fudbaler Crvene zvezde Mihajlovića je upoznao u periodu kada mu je bio selektor u nacionalnom timu Srbije, a u nedelju uveče ponovo će se sresti.\nTo definitivno nije očekivao Lazović, kao i retko ko. Ali su italijanski mediji ona plasirali fenomenalne vesti o tome kako je Siniša Mihajlović napustio kliniku i pridružio se svojim igračima u Veroni gde će od 20.45 gostovati istoimenom timu u prvom kolu Serije A. U najavi za ovu utakmicu, Darko Lazović je rekao kako očekuje da se Mihajlović brzo oporavi i vrati poslu, što se zaista desilo ekspresno te se želja srpskog fudbalera ostvarila.\n- Želim mu brz oporavak. Imao sam odličnu sraadnju sa Mihom dok je bio selektor, često me pozivao prilikom reprezentativnih akcija dok sam igrao u Crvenoj zvezdi. Pamtim ga jako dobro i kao igrača i očekujem da se brzo vrati, rekao je Lazović.\nSem Lazovića, za Veronu nastupa i Boris Radunović koji je na pozajmici iz Atalante.


SNS pozvala vlasti da nadju napadače na njenog člana Veća Opštine Zemun - Teslavision\nSrpska napredna stranka (SNS) pozvala je danas nadležne državne organe da učine “sve kako bi pronašli počinioce i inspiratore” napada na člana Veća beogradske Opštine Zemun i sekretara Opštinskog odbora te stranke Gavrila Kovačevića.\nU saopštenju se navodi da je Kovačević “pretučen bejzbol palicama” ispred zgrade u kojoj živi.\n“Mesecima imamo svakodnevne pozive na nasilje, pretnje šamarima i vešanjem, a danas imamo krvnički pretučenog člana Srpske napredne stranke”, piše u saopštenju.\n“Očekujemo od nadležnih državnih organa da nadju počinioce, a pre svega inspiratore tog dela, a siledžijama poručujemo da šta god radili i koliko god se trudili, nikad neće moći da pobede pristojnu i normalnu Srbiju”, navela je SNS.\nSPS osudio napad na funkcionera SNS iz Zemuna\nGradski odbor Socijalističke partije Srbije (SPS) Beograda osudio je danas napad na funkcionera Srpske napredne stranke Gavrila Kovačevića i zatražio od državnih organa da brzo reaguju, istraže napad i privedu nasilnike pravdi.\n“Atmosfera linča, zastrašivanja i napada na političke protivnike, koju su kreirali i ostvarili predstavnici takozvane opozicije, dovodi do podizanja tenzija u čitavom društvu i do narušavanja društvenih odnosa”, naveo je SPS u saopštenju.\nTa stranka je ocenila da je neophodno da se u javni govor i politički život zemlje vrati normalnost i uzdržanost prema političkim protivnicima, jer je to jedini način da se zaustavi ponavljanje takvih incidenata.\nMediji su ranije javili da je član Veća opštine Zemun i sekretar Opštinskog odbora Srpske napredne stranke Gavrilo Kovačević napadnut bejzbol palicom ispred zgrade u kojoj živi.\nTakodje je navedeno da je on već mesecima dobijao pretnje nasiljem i vešanjem.\nPrevious : Analitičari: Francuski predlozi za reformu procesa proširenja neozbiljni\nNext : Tepić: Iza izvoza mina koje su završile u Ukrajini stoji član Glavnog odbora SNS (VIDEO)


Čukarički sa deset igrača bolji od Novog Pazara - SNEWS\nČukarički sa deset igrača bolji od Novog Pazara\nBy SNews 18. Aprila 2021. 156\nFudbaleri Novog Pazara zabilježili su poraz na svom terenu od ekipe Čukaričkog sa 1:3 (1:1) u utakmici 32. kola Linglong Super lige Srbije.\nČetvrtoplasirani Čukarički pokazao je na današnjem meču da sa razlogom zauzima tako visoku poziciju na tabeli, te je potpuno zasluženo osvojio nova 3 boda u borbi za izlazak u evropska takmičenja.\nNa drugoj strani, Novi Pazar je pokazao niz slabosti u svojoj igri, a najviše odbrambena formacija.\nPoveli su plavi golom Aganspahića u 21. minutu, kada je sa pet metara odlično glavom zahvatio loptu i smjestio je iza ledja golmana gostiju.\nNa samom kraju prvog dijela, u 44. minutu, zasigurno najlepši gol ovog kola je za 1:1 postigao vezista “brdjana” Savić, kada je sa 20 metara odličnim šutem savladao Drobnjaka.\nDrobnjak je samo ispratio šut Savića pogledom\nU drugom poluvremenu beogradjani su krenuli mnogo ozbiljnije i borbenije na pobjedu, pa su u toj borbi ostali i sa igračem manje zbog crvenog kartona Kamenovića u 60. minutu. Medjutim, to kao da im je dalo vetar u ledja da krenu još žustrije u osvajanje bodova.\nMijailović neometano pored četvorice postiže gol\nU kratkom vremenskom razmaku Čukarički je riješio pitanje pobjednika. Najpre je u 78. minutu najbolji pojedinac susreta Mijailović preciznim udarcem sa 15 metara završio solo akciju za 1:2. Čim su plavi krenuli sa centra, izgubili su loptu na 30 metara od gola Brđana, te je Savić preko čitave odbrane domaćih uposlio Jovanovića, koji je ušao u protivnički šesnaesterac i snažnim udarcem savladao Drobnjaka za konačnij 1:3 za Čukarički.\nI treći gol Čukaričkog bio je plod slabe odbrane\nPoraz plavih doneo je još neizvesniju borbu za opstanak, te su sada plavi sa 36. osvojenih bodova na rizičnoj 15. poziciji na tabeli.\nTagovi: FK Čukarički FK Novi Pazar Linglong super liga\nKMF Novi Pazar pobjedio u Nišu\nHamad Međedović sutra igra odlučujući meč za Serbia open\nNovi Pazar: U jednom danu pljačka kladionice, krijumčarenje droge i pokušaj samospaljivanja


Naselje Dubočica : Južne vesti\nInspekcija: Zidanje u leskovačkoj Dubočici nelegalno\n13:52, 17. 9. 2019.\nNakon što je grupa Leskovčana koja se mesecima bori protiv zidanja novih zgrada na zelenim površinama u naselju Dubočica slučaj prijavila, iz Inspekcije odgovaraju da plan detaljne regulacije za to naselje nije usaglašen sa generalnim urbanističkim planom. Aktivisti ovog naselja kažu da to znači da su bili u pravu i da je njihova borba opravdana. Iako su nadležni govorili da je sve urađeno po zakonu, zasad se o novonastaloj situaciji nisu oglašavali.\nDSS: Vlast da povuče odluku o prodaji zemljišta u naselju Dubočica\n11:32, 22. 8. 2019.\nDa u međublokovskom prostoru u naselju Dubočica u Leskovcu ne treba zidati nove zgrade, već da treba povući celokupnu odluku o prodaji tog zemljišta, smatraju u leskovačkoj Demokratskoj stranci Srbije. Akciju Građanske inicijative "Dubočica u srcu" koja se bori da očuva svoja zelenila, dodaju, podržavaju, jer su ovakve inicijative važne za čitavo društvo.\nDJB: Za zidanje zgrada u leskovačkoj Dubočici da se pitaju i građani\n10:07, 14. 6. 2019.\nDa je borba za očuvanje dečjih igrališta i zelenih površina građana koji žive u leskovačkom naselju Dubočica ispravna, smatraju članovi Okružnog odbora Pokreta Dosta je bilo. Kažu i da svi treba da se bore za transparentno i odgovorno upravljanje gradom, a za radove treba da se pitaju i građani.\nStanari leskovačkog naselja Dubočica protiv zidanja novih zgrada\n18:57, 27. 5. 2019.\nLeskovčani koji žive u zgradama S4, S5 i S6 u naselju Dubočica ne slažu se sa planom da između postojećih zgrada “niknu” dve nove. I dok nadležni kažu da nema mesta panici i da je sve urađeno po urbanističkom planu, predstavnici građanskih inicijativa kažu da ljudi treba da se bore i promene ono što im smeta.\nPijaca u leskovačkom naselju “Dubočica” bez zakupaca od otvaranja\n13:54, 2. 5. 2019.\nUmesto raznog voća, povrća i mlečnih proizvoda, tezge na mini-pijaci u naselju Dubočica u Leskovcu pune su prašine. Kapija ove pijace zatvorena je skoro od njene izgradnje, jer zainteresovanih zakupaca nema. Nadležni kažu da je u planu rešavanje ovog problema.\nLeskovac: naselje Dubočica dobija crkvu\n11:07, 5. 7. 2011.\nDubočica, jedno od najmodernijih naselja u Leskovcu, trebalo bi uskoro da dobije svoju crkvu, hram svetog Simeona Mirotočivog, koja se gradi od 2005. godine.


Apartman na točkovima, cijena 400 hiljada eura – Bh-index\nAuto industrija Datum: 05.09.2018.\n05/09/2018 05/09/2018 by Zimo.hr\nSamo ime Rolls Royce svima nam daje do znanja da je riječ o automobilu kojeg većina običnih smrtnika nikada neće moći priuštiti, a iako bi se rado provozali u novom luksuznom modelu Phantoma, u njemu ćemo moći uživati samo na slikama jer početna cijena ovog vozila iznosi 400 hiljada eura.\nIz Rolls Roycea kažu kako Phantom predstavlja definiciju luksuza te posebno ističu luksuz privatnosti koji je veoma bitan brojnim njihovim klijentima. Zato su u modelu Phantom Extended Wheelbase predstavili nešto posebno – pravi mali apartman u kojem će putnici koji sjede na zadnjim sjedištima imati potpunu privatnost. Riječ je o nivou privatnosti i luksuza s kojom se ne mogu usporediti drugi luksuzni (i skupi) automobili, napominju iz ove kompanije.\nIzmeđu prednje i zadnje strane automobila nalazi se staklo koje pritiskom na posebnu tipku odmah postaje neprozirno. Također, iz Rolls Roycea ističu savršenu zvučnu izolaciju koja garantira da sve što se kaže na zadnjem sjedištu – ostaje samo na zadnjem sjedištu tako da niko s prednjeg sjedišta ne može prisluškivati, a treba spomenuti i odlučnu izolaciju od buke motora.\nS vozačem i osobom na drugom prednjem sjedištu komunicira se putem interkom sistema kontroliranog iz zadnjeg dijela vozila, a samo s ovog dijela se može otvoriti poseban prozorčić putem kojeg se vozaču mogu dati dokumenti i druge stvari.


Suđenje optuženim za ubistvo Krunića: Čestice baruta nađene na Baldovim rukama i odjeći - Glas Srpske\nNebojša Tomašević 28.10.2020 16:00\nBANjALUKA - Tragovi baruta pronađeni su na licu, rukama i odjeći Emilija Balda (53), kao i na odjeći ubijenog napadača Željka Kovačevića (45), što je utvrđeno hemijskim vještačenjem.\nRezultate te analize iznijela je u banjalučkom Okružnom sudu vještak hemijske struke Biljana Vasić-Dakić na suđenju optuženima za ubistvo banjalučkog biznismena Slaviše Krunića (48) i njegovog pratioca Paljanina Žarka Pavlovića (38). Osim Balda, na optuženičkoj klupi su i Benedi Đukanović (53) i nekadašnji radnik Krunićeve firme “Sektor sekjuriti” Rodoljub Gajić. Osim za ubistvo, terete ih i za pokušaj ubistva Krunićevog vozača Gorana Ilića, koji je ranjen.\nBaldov branilac Dragan Stupar pitao je vještaka zašto je u nalazu stavila da pronađene čestice “mogu da potiču od baruta”, kada tvrdi da je sigurna. Vasić-Dakić je pojasnila da je takva terminologija i da se ništa ne može tvrditi sto odsto.\n29. 07. 2021 06:36


Zakonom o bezbjednosti saobraćaja na putevima ("Sl. list CG", br. 33/2012 i 58/2014)zabranjena je i kažnjiva upotreba mobilnih telefona prilikom vožnje, ali je, i pored toga, ovo jedan od najčešćih prekršaja vozača u Crnoj Gori i njihova opasna navika, saopšteno je iz ALFA centra povodom početka kampanje "Pušti neka zvoni".\nKampanja "Pušti neka zvoni", koja je organizovana u saradnji sa Upravom policije i ukazuje na opasnost korišćenja mobilnog telefona u toku vožnje, ozvaničena je velikim saobraćajnim časom u Nikšiću.\nKoordinator programa za bezbjednost u saobraćaju u ALFA centru, Nada Radović, rekla je da je riječ o prvoj kampanji na tu temu u Crnoj Gori, dodajući da se kampanja sprovodi u okviru projekta "Siguran korak", koji je dijelom podržan od igara na sreću.\n"Upotreba mobilnih telefona prilikom vožnje Zakonom je zabranjena i kažnjiva, ali i, pored toga, je jedan od najčešćih prekršaja vozača u Crnoj Gori i njihova opasna navika", navela je Radović.\nOna je precizirala da za samo pola sekunde, koliko je dovoljno da vozač pogleda u telefon, pri brzini od 60 kilometara na sat, vozilo pređe i osam metara, koliko je dužina dva pješačka prelaza.\n"To najbolje pokazuje da za samo pola sekunde nepažnje može da strada i više pješaka", rekla je Radović.\nSlužbenik Uprave policije Nikšić, Vlado Ivanović, rekao je da je kampanja "Pušti neka zvoni" vezana za Zakon, kojim je regulisano da vozač tokom vožnje ne smije da koristi telefon, niti audio i video uređaje, da mu ne bi ometali pažnju.\n"Svaki vozač koji bude postupao protivno ovim odredbama biće kažnjen novčanom kaznom u iznosu od 50 eura", rekao je Ivanović.\nOn je pozvao sve vozače da tokom vožnje ne koriste mobilni telefon i tako izbjegnu plaćanje visokih kazni, ali i što je najvažnije doprinesu bezbjednijem saobraćaju.\nIzvor: Vebsajt RTCG, 11.05.2016.


Zakon o VSTS BiH na dnevnom redu Parlamenta BiH - BIGportal.ba\nZakon o VSTS BiH na dnevnom redu Parlamenta BiH\n3 Februara, 2022 3 Februara, 2022 044\nPredstavnički dom Parlamentarne skupštine BiH bi na sjednici zakazanoj za danas trebalo da, po skraćenom postupku, razmatra principe prijedloga zakona o izmjenama i dopunama Zakona o Visokom sudskom i tužilačkom vijeću Bosne i Hercegovine, čiji je predlagač Savjet ministara BiH.\nSavjet ministara BiH ranije je, većinom glasova i uz određene korekcije, na prijedlog Ministarstva pravde BiH, utvrdilo prijedlog ovog zakona kojim se uređuju pitanja koja je potrebno hitno riješiti kako bi se poboljšao integritet i omogućilo efikasnije i transparentnije funkcioniranje pravosuđa i VSTV-a, a što je jedan od 14 prioriteta iz Mišljenja Evropske komisije.\nNa dnevnom redu nalazi se još tačaka, a očekuje se da će ovoj sjednici prisustvovati i poslanici stranaka iz Republike Srpske, koji u prethodnom periodu nisu učestvovali u radu ovog zakonodavnog tijela zbog nametanja odredbi Krivičnog zakona BiH o zabrani i kažnjavanju negoranja genocida, koje je donio tadašnji visoki predstavnik u BiH Valentin Incko.\nIncko je tu odluku donio krajem jula prošle godine kada je prestao njegov mandat..\nNebojša Radmanović (SNSD), član kolegija Predstavničkog doma, rekap je juče da će se poslanici njegove stranke ponašati u skladu sa zaključcima Narodne skupštine Republike Srpske (NSRS).\nNarodna skupština Republike Srpske, između ostalih, usvojila i zaključak na osnovu koga će poslanici iz Republike Srpske učestvovati u radu Parlamentarne skupštine BiH.\n(BN Foto: Arhiv/AA)\nJokić iznenada van tima, poraz Denvera od Jute, Dončić ubacio 40 poena, uzalud meč karijere Bola


U ime porodica srpskih žrtava predsjednik Udruženja nestalih Semberije i Majevice Smilja Mitrović izrazila je nezadovoljstvo radom institucija na nivou BiH koje se bave traženjem nestalih, ocjenjujući da se nastavlja decenijsko osporavanje srpskih žrtava. A samo na području Bijeljinske regije, prema podacima sa kojima raspolaže ovo udruženje, traga se još uvijek za 57 nestalih osoba.\nPredsjednik Gradske boračke organizacije Miodrag Stevanović izdvojio je kao uspjeh u ovoj godini otvaranje Spomen-sobe za poginule borce, a kao prioritet za narednu najavio zapošljavanje djece poginulih boraca kojih u Bijeljini ima trenutno na evidenciji manje od 10. Prema njegovim riječima, Gradska boračka organizacija je ove godine imala 75.000 KM iz lokalnog budžeta, a za narednu očekuju 90.000 KM.\nOve godine prvi put na prijemu u Gradskoj upravi prisustvuju predstavnici Udruženja žena žrtava rata,u čije ime se obratila predsjednica udruženja Gordana Botić, koja je naglasila da je njihov cilj pomoć žrtvama torture i namjera da se konačno čuje istina o stradanju srpske djece i žena u neprijateljskim logorima tokom rata. Ovo udruženje je osnovanmo 2016.godine I okuplja četrdesetak žena u regiji koje su žrtve ratne torture u logorima na području Sarajeva, Srebrenice i Bratunca.\nUz predstavnike boračkih organizacija iz proteklog rata i potomke i poštovaoce boraca Narodnooslobodilačke vojske, prijemu je prisustvovao i nekadašnji pripadnik četničkog pokreta Mlađo Kalajdžić koji u 92. godini kaže da se osjeća kao ponovo rođen u svojoj Republici Srpskoj.\nIstog dana u Gradskoj upravi Grada Bijeljina organizovan je prijem za predstavnike medija, tom prilikom je prvi čovjek grada, Mićo Mićić poručio da kao I prethodnih godina predstavnici lokalne zajednice imaju dobru I otvorenu saradnju sa novinarima I da će u narednom periodu biti glavni zadatak Gradske uprave da izvrši preraspodjelu budžetskog novca koji namjenjen za medijske kuće.\nIduće sedmice, u ponedeljak, planirano je organizovanje prijem u Gradskoj upravi a za predstavnike vjerskih zajednica I međunarodnih organizacija.


Radmanović: Neophodno međunacionalno pomirenje i povjerenje | Republika Srpska\nNaslovna Vijesti Radmanović: Neophodno međunacionalno pomirenje i povjerenje\nRadmanović: Neophodno međunacionalno pomirenje i povjerenje\nPredsjedavajući Predsjedništva BiH Nebojša Radmanović rekao je da se problem izgradnje funkcionalne BiH ne može riješiti isključivo promjenom ustavnih i zakonskih procedura za donošenje odluka u BiH kojima bi se uvela veća unitarizacija ili decentralizacija. Obraćajući se sinoć u Njujorku Savjetu bezbjednosti UN u okviru debate o BiH, Radmanović je istakao da je to pojednostavljeno i opasno rješenje složenog i osjetljivog političkog problema.\n„Takav pristup doveo bi u pitanje legitimitet vlasti u složenoj i višenacionalnoj državi, kao što je BiH i uzburkao region koji inače nije potpuno stabilan“, rekao je Radmanović.\nPrema njegovim riječima, osnovna pretpostavka za izgradnju funkcionalne države jeste međunacionalno pomirenje i povjerenje, a suština svih reformi u BiH jesu dogovor, razumijevanje, ravnopravnost i tolerancija koje je potrebno podsticati.\n„Bez kažnjavanja svih izvršilaca ratnih zločina, iz svih naroda, u BiH se ne može ostvariti međunacionalno pomirenje i izgraditi funkcionalna država. Haški tribunal ocijenio je da BiH dobro sarađuje, tako da su sve druge ocjene o ovom pitanju suvišne“, naveo je Radmanović.\nOn je istakao da sve promjene u BiH moraju biti zasnovane na vladavini prava. „Zbog toga je neophodna potpuna primjena Dejtonskog mirovnog sporazuma. Dejtonski sporazum je prije svega sporazum, a ne okvir iz koga se ne može uzimati samo ono što mu odgovara, a izbjegavati izvršenje drugih obaveza“, rekao je Radmanović.\nNapominjući da o ostvarenom napretku u BiH Predsjedništvo BiH do sada nije imalo jedinstven stav, Radmanović je istakao da ovom prilikom iznosi stav usaglašen sa druga dva člana Predsjedništva BiH o situaciji u BiH i mogućim pravcima razvoja u budućnosti.\nRadmanović je rekao da je danas popularno o BiH govoriti pretežno u crnim tonovima, ali da BiH, za razliku od drugih sličnih područja u svijetu u kojima je angažovana međunarodna zajednica, u cjelini predstavlja pozitivan primjer djelovanja međunarodne zajednice u izgradnji mira.\nOn je ocijenio da se sve zemlje zapadnog Balkana nalaze na određenom nivou napretka prema EU, te da BiH jeste u malom zaostajanju za susjedima, ali ne toliko koliko neki žele predstaviti – saopšteno je iz Predsjedništva BiH.\nRadmanović je dodao da u BiH postoje različita gledanja na položaj i dalji status Kancelarije visokog predstavnika u BiH /OHR/.\n„Ako su nakon rata postojali razlozi za postojanje OHR-a u BiH, petnaest godina nakon toga oni su bitno umanjeni“, rekao je Radmanović, napominjući da je u posljednjem izvještaju za BiH Evropske komisije navedeno da BiH ne može preduzimati dalje korake u procesu evropskih integracija dok Kancelarija visokog predstavnika ne bude transformisana u Specijalno predstavništvo EU.\nGovoreći o odlukama OHR-a kojima su izmijenjene odredbe Aneksa – četiri Dejtonskog sporazuma, Radmanović je rekao da je jasno da se pravni akti mogu mijenjati samo na način kako su i doneseni, ako u tim aktima nije predviđeno drugačije, te će zbog toga rasprave o ovim pitanjima biti nastavljene.\n„Što se tiče povratka izbjeglica, među domaćim političarima u BiH i dijelovima međunarodne zajednice, postoji nerazumijevanje ovog problema. U stvarnosti ne postoji primjer u svijetu da je u jednoj zemlji urađeno više na povratku imovine izbjeglica nego što je u BiH. Preostaje da se podrži održiv povratak, za koji BiH treba pomoć međunarodne zajednice“, naveo je Radmanović.\nPrema njegovoj ocjeni, problem sa kojim se, takođe, treba suočiti međunarodna zajednica je to što se na udaljenosti od pet stotina kilometara zapadnog Balkana (Hrvatska, Srbija, BiH), primjenjuju različiti pravni standardi prava na povratak, čime se čini dodatna nepravda izbjeglom stanovništvu.


Vesti online / Vesti / Svet / Turska uhapsila 13.000 ljudi, privođenja i dalje traju\nTurska uhapsila 13.000 ljudi, privođenja i dalje traju\nTurska je nakon neuspelog pokušaja državnog udara uhapsila ukupno 13.000 ljudi, izjavio je premijer te zemlje Binali Jirdirim.\nZa sada pohapšeno 13.000 ljudi, privođenja i dalje traju\nKako je rekao, u Istanbulu je uhapšeno 3.879 ljudi, u Ankari 2.734, u Izmiru 197, dok je u ostalim provincijama uhapšeno 6.192 ljudi.\nUkupno je uhapšeno 1.329 policajaca, 8.831 vojnik, od kojih su 163 generali i admirali, a 2.329 oficiri.\nIstovremeno, uhapšeno je 2.100 sudija i tužilaca, 52 rukovodioca administracija i 5.837 građana.\nTurski premijer je gostujući na televiziji "Haber" istakao da se uprkos velikom broju uhapšenih hapšenja nastavljaju.\nU Turskoj je u noći 16. jula pokušan vojni puč, a tom prilikom je 290 ljudi ubijeno.\n* Uhapšen general Treće armije, optužen da je vođa puča\n* Erdogana spasile ruske obaveštajne službe!\n* Turska izaziva novu krizu u Evropi\n* U Istanbulu prave "groblje izdajnika"\nSVET Uhapšen general Treće armije, optužen da je vođa puča\nSVET Turci zatvorili 2.300 škola, ustanova i organizacija\nEKONOMIJA Turska izaziva novu krizu u Evropi\nTEMA DANA Posledice jačanja islamizacije Turske (4): Marame i burke osvajaju Tursku\nNedelja 24.07.2016. 19:02\nA koliko je sumnjivih vucic pohapsio po Srbiji osim sto im je dodelio ministarske polozaje??